Kakak Siti Nurhaliza, Saida Bergelar Isteri Kali Ketiga

Penyanyi Siti Saida Tarudin atau Saida menamatkan zaman janda apabila bergelar isteri buat kali ketiga dengan lelaki pilihan hatinya, dikenali sebagai Aizal semalam.

Berita gembira itu turut dikongsikan adiknya, penyanyi nombor satu negara, Datuk Seri SIti Nurhaliza menerusi Instagram.

Menerusi perkongsian itu, Siti turut mendoakan agar rumah tangga kakaknya itu kekal hingga ke akhir hayat.

Dalam video dikongsikan, Saida dilihat anggun mengenakan gaun kembang berwarna putih, manakala suaminya segak memakai sut bercorak warna hitam.

Terdahulu, Saida pernah mendirikan rumah tangga dengan suami pertama, Mohd Ghazali Yahya Zikri pada 14 Disember 1996, namun berpisah pada 7 Oktober 2011.

Hasil perkahwinan itu, mereka dikurniakan empat cahaya mata iaitu Siti Nurunnyssa, Anas, Khalid dan Siti Nurul Mashitah.

Saida berkahwin untuk kali kedua pada 2016 bersama ahli perniagaan, Hafiizh Che Mat. Namun, tidak dapat dipastikan tentang perceraiannya dengan suami kedua itu.


Bapa Jadi CEO FINAS, Anzalna Akui ‘Didekati’ Untuk Dapatkan Kerja

Umum mengetahui bapa pelakon Anzalna Nasir iaitu Profesor Dr Md Nasir Ibrahim dilantik Ketua Pegawai Eksekutif (CEO) Perbadanan Kemajuan Filem Nasional Malaysia (Finas) pada 1 November lalu.

Susulan pelantikan itu, Anzalna mengakui ada individu cuba mendekati untuk mendapatkan tawaran kerja. Bagaimanapun, Anzalna berkata dia tidak mempunyai kuas untuk menjadi ‘orang tengah’.

“Memang benar ada yang tak pernah hubungi saya sebelum ini pun, tiba-tiba saja hubungi. Tapi, saya anggap mereka sekadar nak bertanya khabar dan ucapan terima kasih.

“Walaupun tawaran diberikan menarik, tapi apa yang boleh saya kata adalah jawatan itu disandang oleh ayah dan saya tidak mempunyai sebarang kuasa langsung.

“Saya hanya mampu berikan sepenuh sokongan dan selalu berharap dia (ayah) dapat melaksanakan tugas yang diberikan dengan terbaik,” katanya.

Dalam pada itu, Anzalna menafikan dakwaan mengatakan dia dihujani dengan tawaran lakonan selepas bapanya menjadi CEO.

“Sebenarnya sebelum bapa saya dilantik CEO Finas sehinggalah sudah memiliki cahaya mata, tawaran berlakon untuk saya sentiasa ada.

“Saya bersyukur sampai sekarang masih ada tawaran yang datang, malah ada syarikat produksi masih tak putus asa bertanya mengenai jadual kerja saya walaupun sudah tahu jawapan yang akan diterima nanti.

“Jadi segala dakwaan yang mengatakan saya dihujani tawaran selepas bapa dilantik CEO Finas adalah tidak benar. Alhamdulillah, sama ada ayah saya dilantik atau tidak, rezeki berlakon memang sentiasa ada,” katanya.


Tingkatkan Kebolehan Bumiputera, Yayasan Peneraju Tawar Pelbagai Program Pembiayaan

Siapa jer yang tak nak berjaya dalam hidup? Walaupun kita semua dilahirkan dengan minat, kebolehan dan dari latar belakang yang berbeza, tapi menggapai kejayaan dalam kehidupan merupakan persamaan kita.

Tapi itulah, kita ni masing-masing mempunyai corak hidup yang berbeza. Ada di antara kita ini mempunyai jalan kehidupan yang berliku dan mempunyai onak duri hingga membuatkan kebolehan sesetengah dari kita terbatas dan perjalanan terkandas di tengah jalan.

Peluang melanjutkan dan pembiayaan pendidikan juga kebiasaannya kalau kita tengok hanya ditawarkan kepada mereka yang memperoleh keputusan cemerlang atau yang mempunyai kewangan yang stabil jer. Hmm, sedih pula bagi orang yang kurang berkemampuan kan?

Tapi, jangan risau, ada yang sudi membantu! Haaa, kalau anda nak tahu, Yayasan Peneraju Pendidikan Bumiputera (Yayasan Peneraju) bukan sahaja membiaya golongan berkeputusan cemerlang tetapi juga golongan kurang cemerlang dalam pelbagai bidang. Wah, bagusnya!

Dan sehingga kini, Yayasan Peneraju telah membiayai lebih daripada 40,000 individu menerusi lebih 350 program-program akademik, pensijilan TVET, profesional, teknologi dan spesialis di seluruh Malaysia. Pergh, power weh!

Kami bukan saja-saja nak bebel kosong pasal ni tau, ini ha kalau anda nak jadi seorang yang ‘disayangi’ kat tempat kerja anda nanti, Yayasan Peneraju antara yang boleh tawar pelbagai pembiayaan pendidikan untuk Bumiputera dan bantu untuk asah kebolehan anda.

“Siapa Yayasan Peneraju ni?” Dah tahu dah, soalan macam ni mesti keluar dari mulut anda kan. Ko sabar jap. Sini kami nak terangkan.

Yayasan Peneraju Pendidikan Bumiputera atau nama singkatannya Yayasan Peneraju ini merupakan sebuah agensi di bawah Jabatan Perdana Menteri (Tugas-tugas Khas) bertujuan mentransformasi modal insan menjadi lebih berdaya saing.

Apa yang paling padu, Yayasan Peneraju juga akan sentiasa memastikan program-program dan bidang-bidang yang ditawarkan adalah relevan mengikut trend pasaran pekerjaan masa kini agar para penerima faedah lebih future ready dan future proof bagi mendepani cabaran global.

Jadi, selepas ini tak adalah anda jadi macam katak di bawah tempurung bila kerja nanti. Haaa, amacam? Membantu kan Yayasan Peneraju ini?

Yang powernya, dah lah Yayasan Peneraju tawarkan banyak program (kan dah cakap lebih 350!), lepas tu ada pulak program-program jangka pendek, jangka panjang, full-time dan part-time! So, anda boleh lah tengok program pembiayaan mana yang sesuai dengan minat dan kelayakan anda masing-masing.

Selain daripada membiaya anda untuk pengajian, Yayasan Peneraju juga menerapkan elemen ‘Pemupukan & Pembangunan (Nurture & Development)’ dalam program mereka supaya dapat melahirkan penerima faedah yang ‘full package’.

Maksudnya lengkaplah dengan soft skills, hard skills dan segala skills lah! Confirm marketable dan employable gitu. Berebut-rebut majikan nak!

Kumpulan sasaran Yayasan Peneraju pula termasuk kumpulan B40, M40, luar bandar dan terpinggir di seluruh negara. Kesimpulannya semua pun boleh dari umur 18 tahun sehingga 45 tahun. Tapi of course la lain program lain syaratnya, so rajin-rajinkanlah diri tengok website Yayasan Peneraju ye.

Dalam dunia pasca COVID-19 ni, Yayasan Peneraju pun dah memperluaskan kumpulan sasaran termasuk untuk orang yang tidak bekerja atau hilang kerja.

Kalau anda nak tahu, program-program ini diwujudkan berpandukan statistik dan kajian industri oleh Jabatan Perangkaan Malaysia agar seiring dengan dasar-dasar negara.

Bukan itu jer, Yayasan Peneraju turut bekerjasama dengan pemain industri, penyedia latihan dan pihak berkepentingan yang lain untuk mendapat pandangan dan panduan.

Dan hasil daripada itu, program-program yang ditawarkan mempunyai permintaan tinggi oleh industri sekaligus meningkatkan faktor kebolehpasaran para penerima faedah yakni anda la tu.

Sooooo, lepas baca tulisan hakak ni, anda ada rasa eksaited tak untuk teruskan pengajian anda? Akak pun eksaited nak apply. Online jer, so mudahlah.

Macam-macam program ada; Data Scientist, Cyber Security, Welding Inspector, Chartered Bankers, Internal Auditor, Shariah Advisor/Practitioner, Professional Accountants dan banyak lagi wei!

Jom la tengok website Yayasan Peneraju kat www.yayasanpeneraju.com.my dan ikuti media sosial mereka di Facebook, Instagram, Twitter dan LinkedIn. Semoga bermanfaat!


Fazley Yaakob Tersingkir, Netizen Kata Akhirnya Dapat Tidur Lena

Perjalanan penyanyi Datuk Fazley Yaakob di Gegar Vaganza musim kelapan berakhir semalam apabila menjadi peserta kedua tersingkir malam tadi.

Fazley yang menyanyikan lagu Mahligai Syahdu nyanyian asal Datuk Hattan di pentas minggu keempat hanya mendapat markah sebanyak 50 peratus.

Juri tetap iaitu Datuk Syafinaz berkata persembahan di minggu keempat itu antara yang terbaik dipersembahkan oleh Fazley.

“Antara semua persembahan selama empat minggu, ini yang paling bagus. Walaupun pada bahagian pembukaan agak shaky tapi lepas tu baru awak dapat catch up balik.

“Lepas ni awak nak teruskan menyanyi atau setakat ini sahaja? Kalau masih serius nak menyanyi tolong ambil kelas vokal,” katanya.

Susulan penyikiran itu, rata-rata netizen ternyata gembira apabila Fazley tersingkir dan mengatakan lebih baik jika teruskan memasak sahaja.

Malah, ada netizen meninggalkan komen berbaur sindiran mengatakan puas hati akhirnya Fazley tersingkir dan dapat tidur lena.

Semalam, Adibah Noor mendapat markah tertinggi iaitu 78.01 peratus diikuti Nikki Palikat 76.6 dan Suki Low 75.


Elizabeth Tan Kongsi Video Bercuti, Netizen Perasan ‘Benda’ Lain

Meskipun sudah mendirikan rumah tangga, namun gambar penyanyi dan pelakon Elizabeth Tan tetap menjadi tempat lelaki meninggalkan komen-komen gatal.

Baru-baru ini, penyanyi itu berkongsikan aktiviti hariannya di aplikasi TikTok menunjukkan baju yang digayakan ketika di rumah dan sewaktu bercuti.

Video tersebut mendapat pelbagai reaksi daripada netizen. Namun ada sesuatu yang lebih menjadi perhatian netizen ketika Lizzy memakai baju ketika dirumah.

Seperti sudah dijangka, video tersebut menundang komen nakal terutama daripada netizen lelaki. Malah, ada yang meninggalkan komen terpaksa menghentikan video tersebut untuk melihat lebih jelas.

Dalam pada itu, ada segelintir netizen meninggalkan komen malu melihat komen daripada leaki ‘miang’ pada video tersebut.

Malah, ada netizen mengatakan kebanyakan meninggalkan komen gatal berstatus suami orang. Lebih lucu, ada yang mahu mencari komen suami mereka.


Hamil 7 Bulan, Ernie Zakri Masih Mampu Nyanyi Nada Tinggi

Meskipun kini sedang sarat hamil tujuh bulan, penyanyi Ernie Zakri dilihat masih ligat membuat persembahan. Malah, Ernie juga masih mampu menyanyi nada tinggi dengan baik.

Menurut Ernie, dia hanya boleh menyanyi ketika di hujung trimester kedua kerana pada awal kehamilan dia mengalami alahan muntah-muntah.

“Alhamdulillah, ini adalah rezeki. Sebenarnya pada awal kehamilan dan trimester kedua memang tak boleh menyanyi langsung. Saya alami alahan muntah-muntah dan cepat penat.

“Tapi, apabila nak ke akhir trimester kedua saya sudah ‘enjoy’ kehamilan ini. Itu sebab saya boleh ambil dan terima tawaran menyanyi. Lagi satu sebenarnya gian menyanyi sentiasa ada walaupun sudah hamil,” katanya.

Dalam pada itu, Ernoe berkata meskipun dia aktif dengan persembahan nyanyian namun tetap menjaga kesihatan apatah lagi selepas ini dia akan cuti berpantang.

“Mungkin ada orang tak suka menyanyi ketika hamil, tapi saya lebih suka di atas pentas. Sebab tu tak nak tolak beberapa perkara.

“Saya fikir selepas ini akan cuti agak lama dalam dua bulan untuk berpantang. Jadi biarlah lepas geram dulu. Dalam masa sama keutamaan saya tetap menjaga kesihatan,” katanya.


Merendah Diri Di Indonesia, Iqbal Makan Di Tepi Jalan Untuk Rasai Kesusahan Rakyat

Umum mengetahui, baru-baru ini usahawan sensasi Ahmad Iqbal Zulkifli kini membawa diri ke Indonesia dan ada kemungkinan mahu berhijrah ke negara seberang itu untuk merawat hati.

Meskipun berada di negara seberang, namun usahawan itu tidak lekang daripada kontoversi. Terbaru, perkongsian Iqbal menjadi tumpuan apabila tampil merendah diri di sana.

BACA: Hidup Sunyi, Ahmad Iqbal Luah Hasrat Nak Ambil Anak Angkat

Iqbal berkata disana dia makan di tepi jalan dan sanggup sanggup meletakkan kereta Mercedes miliknya di hotel hanya ingin merasai kehidupan rakyat di sana. Menurut Iqbal, dia berbuat demikian untuk melatih dirinya menjadi seorang yang rendah diri dan pasti akan disayangi ramai.

“Saya rendah hati saja di Indonesia. Betul kan? Lihat saja saya makan di tepi jalan. Mercedes saya parking di hotel sanggup naik tuk tuk. Tidak macam-macam.

“Ini saya belajar dari ramai orang, katanya ramai sayang kalau kita humble begini, mohon share untuk dijadikan teladan,” tulisnya.

Perkongsiannya itu mendapat pelbagai reaksi daripada netizen yang meninggalkan komen sinin terhadap usahawan itu yang tidak habis-habis mahu meraih perhatian semata-mata.

Malah, ada yang menyindir Iqbal memalukan diri sendiri dan kononnya dia anak raja kerana tidak pernah melakukan semua perkara itu.

Baru-baru ini, Iqbal mengakui hidupnya sunyi dan meluahkan hasrat untuk mengambil anak angkat.  Iqbal berkata dia bersedia menggalas tanggungjawab sebagai bapa dan sudah tiba masanya dia memikirkan perkara itu.


Pakai Seksi, Daddycap Terima Isteri Seadanya

Tak sampai sebulan mendirikan rumah tangga, penyanyi rap Daddycap mengakui menerima banyak mesej dan komen daripada netizen supaya menegur isterinya, Farra Inalis supaya menutup aurat.

Baru-baru ini, Cap ada menjawab pertanyaan netizen merujuk kepada tindakan isterinya ang dilihat gemar berpakaian seksi di media sosial.

BACA: Isteri Pelik Jarang Post Foto Bersama, Daddycap Hanya Kongsi Jika Elis Berhijab

Cap berkata dia menerima isterinya seadanya sama juga bagaimanapun isterinya menerima dirinya serta masa lampaunya.

“Begini, sebelum berkahwin pun, saya terima dia untuk siapa dirinya yang lepas, siapa dirinya yang sekarang dan siapa dirinya yang saya harapkan akan jadi.

“Begitu juga dengan bagaimana dia menerima diri saya ini. Untuk siapa diri saya pada masa lampau, siapa diri saya sekarang dan juga siapa saya pada masa akan datang,” katanya.

Ddalam pada itu, Cap turut mengucapkan terima kasih kepada mereka yang prihati dengan keluarganya serta percaya bahawa seseorang itu boleh berubah menjadi manusia lebih baik.

“Saya cuma nak anda semua tahu bahawa saya percaya, semua orang akan mahu berubah menjadi manusia yang lebih baik. Semua orang pada satu tahap akan berhijrah. Tak ada orang nak berada di satu tempat sahaja.

“Sebab, itu akan jadi membosankan.InsyaAllah, kami sedang cuba berubah ke arah yang lebih baik,” katanya.

Terdahulu, Cap berkata dia sudah pun memberi teguran namun dia tidak akan memaksa isterinya. Ujarnya, dia mahu isterinya bertudung kerana Allah, bukan kerana dirinya mahupun netizen.


Jibril Ibtisam Nama Anak Keempat Wawa Zainal, Aeril Zafrel

Selepas dua minggu menimang cahaya mata keempat, pasangan selebriti Wawa Zainal dan Aeril Zafrel mengadakan majlis akikah untuk anak bongsu mereka itu.

Menerusi perkongsian di Instagram, Wawa turut mendedahkan wajah comel putera kesayangannya itu yang diberi nama Jibril Ibtisam.

BACA: Baru 8 Hari Pantang Dah Kerja, Wawa Zainal Dipuji Wanita Hebat

Dalam entri tersebut, Wawa turut memuat naik foto mereka sekeluarga serta mengucapkan salam kepada Jibril yang kini berusia 12 hari.

Perkongsian Wawa itu mendapat pelbagai reaksi daripada netizen yang memuji kecomelan anak pasangan itu dan mengatakan anak keempatnya itu mirip dengan anak sulungnya, Ahmad Fakhruddin Attar.

Wawa Zainal dan Aeril Zafrel mendirikan rumah tangga pada 2013 dan dikurniakan tiga cahaya mata Ahmad Fakhruddin Attar, 7, Hayla Maghfiratul Adzkiyaa, 5 dan Ayya Soffya, 1.


DSV Terkilan Tak Sempat Bantu Arwah Gmie Kerana Terlalu Sibuk Bekerja

Jutawan kosmetik, Datuk Seri Vida meluahkan rasa terkilan apabila tidak sempat memberikan sumbangan bagi membantu meringankan beban Allahyarham Gmie Screen yang berdepan dengan masalah kesihatan buah pinggang berlubang.

Menurut Vida, dia pernah dihubungi wakil Gmie untuk memohon sedikit bantuan namun terpelas pandang kerana dia terlalu sibuk dengan urusan kerja.

“Sebelum meninggal dia ada cakap fasal sakit dia buah pinggang bocor sampai tak boleh jalan dan dia nak benda ini personal. Mungkin keperluan dari segi kewangan fasal sakit dia. Ya Allah saya lupa.

“Ada pihak yang menghubungi saya yang katanya daripada Astro bagi memohon bantuan untuk arwah ketika itu. Saya terkilan sebab tak dapat nak bantu ringankan beban dan kos perubatan dia waktu itu.

“Saya dah dapatkan semua maklumat nombor akaun dia tapi saya lupa, saya terlepas pandang sebab lupa nak maklumkan pembantu peribadi saya, saya rasa ralat sangat,” katanya.

Vida yang pernah menaja program realiti Gegar Vaganza musim ketiga berkata dia akan menunaikan niat itu serta menziarahi keluarga Allahyarham dalam masa terdekat.

“Saya akan tunaikan hasrat saya. Saya dah minta alamat untuk ziarah family dia dalam masa terdekat ini. Saya bukannya nak tumpang story semua orang,” katanya.

Jumaat lalu, industri hiburan dikejutkan dengan pemergian Allahyarham Gmie Screen yang menghembuskan nafas terakhir akibat penyakit buah pinggan berlubang di Hospital Tengku Ampuan Rahimah.


Netizen Tegur Nora Danish Main Buih Dengan Suami

Sejak minggu lalu nama Nora Danish menjadi perhatian ramai. Selepas kontroversi berpakaian sendat ketika mendaki bukit, kali ini foto dikongsikan pelakon itu mengundang kecaman netizen.

Menerusi satu entri, Nora dilihat memuat naik beberapa keping foto sedang mandi buih di dalam tab mandi bersama suami, Nedim Nazri. Nora turut meletakkan ‘tag’ lokasi di sebuah resort popular di Langkawi.

Seperti sudah dijangka, foto tersebut dihujani dengan komen kecaman dan teguran daripada netizen yang beranggapan foto itu tidak sepatutnya ditontonkan kepada umum.

Malah, ada segelintir netizen mempersoalkan tindakan Nora sejak kebelakangan ini apabila memuat naik foto yang menimbulkan rasa kurang senang netizen.

Tidak kurang juga ada yang mengaitkan tindakan Nora dengan usianya yang bakal mencecah 40 tahun sepatutnya lebih matang sebelum berkongsikan sesuatu di media sosial. Bagaimanapun, selepas beberapa jam memuat naik, gambar itu telah pun dipadam.

Minggu lalu, Nora dikecam apabila berpakaian sendat ketika melakukan aktiviti mendaki bukit. Netizen berkata gambar tersebut kurang manis untuk dikongsikan apatah lagi dengan statusnya sebagai isteri dan ibu.


Tajul Dedah Sebab 2 Tahun Rahsiakan Perkahwinan

Pejam celik baru-baru ini penyanyi Tajul menyambut ulang tahun perkahwinannya yang kelima dengan isteri Nurul Shamieza Eddie.

Menerusi satu perkongsian di Instagram, Tajul mendedahkan sebab utama mengapa dia merahsiakan perkahwinannya selama dua tahun sebelum ini.

Tajuk yang mendirikan rumah tangga pada 10 Disember 2018 berkata dia terpaksa merahsiahkan perkara itu bagi menghormati pemergian bapa mentuanya ketika itu.

“Ramai tanya saya kenapa sorokkan masa nikah. Ini kerana arwah bapa mentua baru meninggal dunia ketika itu. Jadi, kami putuskan untuk diamkan saja perkara itu demi menghormati pemergiannya. Namun, tak sangka sampai dua tahun dapat merahsiakannya,” katanya.

Dalam pada itu, Tajul berkata kerana jadual kerjanya yang padat turut menjadi faktor dia belum terbuka berkongsikan mengenai isterinya.

“Waktu itu saya sibuk bekerja. ‘Out station’ sana sini. Saya bersyukur isteri memahami kerjaya saya. Dia tak pernah cakap apa-apa, saya pun tak ada niat lain selain itu,” katanya.

Tajul mengakui banyak perkara dipelajari selama lima tahun berumah tangga dan berazam untuk terus memperbaiki diri serta menjadi ketua keluarga yang baik.

“Insya-Allah saya doakan yang terbaik untuk kita satu keluarga. Selama lima tahun banyak asam garam rumah tangga kita lalui, kita belajar dari kesilapan dan berubah jadi lebih baik,” katanya.

Terdahulu, pada tahun 2019 Tajul mengejutkan peminat apabila mengakui bahawa dia sudah dua tahun berkahwin. Ketika itu Tajul berkata karier nyanyiannya sedang berada di puncak dan memberi alasan bimbang jika peminat lari.


Belum Lahir Dah Dapat Dior, Neelofa Terima Hadiah Daripada Anak YDPA

Baru-baru ini perkongsian Insta Story selebriti popular Neelofa menjadi perhatian ramai apabila menerima hadiah barangan bayi daripada jenama mewah Christian Dior.

Menerusi entri tersebut, hadiah berkenaan adalah pemberian YAM Tengku Puteri Iman Afzan Al-Sultan Abdullah, puteri sulung Yang di-Pertuan Agong Al-Sultan Abdullah Ri’ayatuddin Al Mustafa Billah Shah.

BACA: Lain Macam, Peminat Luah Rasa Rindu Nak Tengok Neelofa Pergi Bercuti

Video dimuat naik Neelofa itu dikongsikan semula akaun TikTok @lofa.world dengan kapsyen,”Baby Lofa belum lahir lagi dah dapat DIOR,” tulisnya.

Dalam video tersebut, Neelofa dilihat sangat teruja menerima hadiah berserta kad ucapan daripada sahabatnya itu. Bagaimanapun, Neelofa dilihat menutup bahagian tertera jantina bayi pada kad ucapan diterimanya itu.

Diruangan komen TikTok tersebut, rata-rata netizen berteka-teki mengenai jantina anak pasangan selebriti popular itu. Malah, ramai yang teruja melihat hadiah diterima serta menganggap ianya sebagai rezeki anak.

Umum mengetahui, sejak beberapa bulan lalu hangat diperkatakan mengenai desas-desus mengatakan Neelofa kini berbadan dua. Bagaimanapun sehingga kini Neelofa masih mengunci mulut mengenai perkara itu.


Penantian 15 Tahun, Remy Ishak Menggeletar Julang Trofi FFM31

Pelakon Remy Ishak menyifatkan penantiannya selama 15 tahun berbaloi apabila dinobat sebagai Pelakon Pembantu Lelaki Terbaik di Festival Filem Malaysia ke-31 (FFM31) malam tadi.

Remy berkata sebelum ini dia pernah tiga kali tercalon dalam anugerah berprestij itu namun rezeki tidak berpihak kepadanya,.

BACA: Remy Ishak Akui Lebih Free, Relaks & Terbuka Lepas Kahwin

“Syukur Alhamdulillah. Memang rezeki saya tahun ini. Jujuarnya bukan senang untuk terima penghargaan ini.

“Tahun ini merupakan pencalonan keempat saya dan akhirnya saya berjaya bawa pulang juga trofi berprestij ini. Tetapi saya tidak nafikan calon lain juga tidak kurang hebatnya,” katanya.

Memenangi anugerah tersebut menerusi filem Sangkar, Remy berkata ia menjadi satu kenangan istimewa buat dirinya dan dia sememangnya menantikannya.

“Memang saya tak jangka langsung dan sampai sekarang ini pun masih menggeletar. Anugerah ini bagi saya sangat istimewa. Memang saya menantikannya,” katanya.

Terdahulu, Remy pernah tercalon dalam kategori Pelakon Harapan Lelaki Terbaik pada FFM 23 menerusi filem Evolusi KL Drift 2.

Seterusnya, Remy turut tercalon dalam kategori Pelakon Lelaki Terbaik pada FFM 24 menerusi filem Nur Kasih The Movie. Kali terakhir Remy tercalon dalam kategori Pelakon Lelaki Terbaik pada FFM 30 menerusi filem Pulang.


Sale Kaw-Kaw Dari POPULAR Kali Ni, BookFest @ Malaysia Kini Kembali!

Hujung tahun jer, sana sini sale. Kali ni kedai alat tulis dan buku, POPULAR tak nak terlepas buat sale  untuk semua geng ulat buku.

Tapi kan, kali ni banyak gila barangan yang korang boleh dapat dengan harga yang sangat murah dan berbaloi. Dari buku ilmiah sehinggalah buku kanak-kanak semuanya ada.

Korang mesti tak sabar kan nak tahu apa sale yang POPULAR buat kali ini. Jom layan ni sampai habis.

Untuk korang yang gemar membaca buku fiksyen, lifestyle book dan buku non fiksyen, korang boleh nikmati diskaun sehingga 70% termasuklah cool gadgets dan barangan alat tulis. Bebaloi habis kali ni kalau beli.

Bila korang jejak jer kaki kat POPULAR ni, confirm korang rambang mata. Mana tak nya, lebih daripada 600 buku, aksesori gajet dan alat tulis yang terpilih bernilai RM10 jer. Murah banyak kan? Korang jangan sesekali lepas peluang ni.

Bukan tu sahaja, sebagai permulaan sale dari POPULAR, korang boleh menikmati pelbagai tawaran istimewa harian dengan lebih daripada 200 produk buku Bahasa Melayu Inggeris, Gizmo dan alat tulis dengan diskaun sehingga 85%. WOW! Jom dapatkan sekarang di BookFest!

Paling yang dinanti-nantikan, bila bergelar pengguna ni sudah semestinya korang mahu kan ganjaran bila dan berbelanja banyak kan?

Okey! Kali ni bila korang belanja RM120nett ke atas korang akan dapat ganjaran baucar bernilai lebih RM50, termasuk Baucar Promosi POPULAR RM10, Baucar Produk Alat Tulis, Baucar KENNY ROGERS ROASTERS, Baucar MARRYBROWN dan Baucar NESPRAY®.

Bukan tu jer tau yang korang akan dapat, korang juga boleh dapat extra RM5* POPULAR Gift Voucher. Untuk dapatkan baucer ni, korang kena berbelanja sekurang-kurangnya RM150nett dalam satu resit dengan menggunakan Kad Kredit/Debit Public Bank.

Bila berbelanja sehingga RM60nett, korang boleh miliki 64GB Sandisk Shift USB3.0 Flash Drive atau 1 liter ZEBRA Stainless Food Storage dan beberapa item terpilih dengan harga yang sangat rendah.

Korang bukan sahaja akan dihidangkan dengan tawaran yang tak masuk akal dari POPULAR ini, sesi pengkongsian pengarang tempatan secara langsung juga turut diadakan.

Dengari perkongsian secara langsung oleh Tunku Halim mengenai The Midnight Children series pda 14 Dismber, jam 8 malam.

Bukan tu sahaja, korang juga boleh terokai beberapa petua perancangan kewangan bersama Zaidi Ismail, seorang penasihat kewangan pada 16 Disember, jam 8 malam dan bersama Mohamad Juoi untuk sama-sama mendalami dunia sastera Melayu melalui karya Pahrol pada 18 Disember, jam 8 malam.

Sesi perkongsian Pengarang Tempatan di Kedai Utama POPULAR dan di Pusat beli-belah IPC turut diadakan. Lebih menarik lagi, pratonton The Apple and the Tree turut berlangsung Marina Mahathir yang akan berkongsi tentang buku terbaharunya di POPULAR Flagship Store yang terletak di pusat beli-belah IPC pada 12 Disember jam 5 petang.

Sambil-sambil dengar live tu korang jangan lepaskan peluang untuk memasak bersama chef paling popular iaitu Chef Marina Mustafa secara langsug di Facebook POPULAR Malaysia pada 15 Disember pada jam 12 tengah hari. Boleh lah tambah resipi masakan korang nanti.

Jom ramai-ramai dapatkan beberapa produk teknologi terhangat pada harga terendah! Korang hanya perlu sertai live di Facebook POPULAR Malaysia pada 11 Disember jam 11 pagi. Jangan lepaskan peluang untu grab item kegemaran korang okey!

Ha! Korang tidak perlu pergi jauh untuk meluangkan masa berkualiti bersama keluarga kerana LIVE ini akan padat dengan pelbagai aktiviti yang menyeronokkan!

Mari menjadi artistik sambil menghias kotak gula-gula Krismas dengan ZEBRA atau selami dunia kreativiti dengan Bengkel DIY Faber Castell.

Ah, dan satu perkara lagi! Pada 19 Disember ini, jam 11 pagi korang jangan lepaskan peluang untuk dengar sendiri beberapa item baru dari POPULAR secara langsung menerusi Facebook POPULAR Malaysia.

Daftar atau perbaharui Kad Privilege POPULAR 3 tahun untuk mendapatkan Cawan Lipat Silikon Mudah Alih Eksklusif POPULAR atau Kad POPULAR 1 tahun untuk mendapatkan Pilot Juice Up Super smooth writing gel pen.

Korang kalau nak dapatkan maklumat secara lebih terperinci lagi berkenaan promosi dan produk, layari E-Risalah POPULAR dekat laman web rasmi POPULAR

Amacam banyak tak sale dari POPULAR kali ni? Jangan lupa terjah 47 cawangan POPULAR di Semenanjung Malaysia berdekatan korang sekarang!

Korang rasa patut korang abaikan benda yang korang tunggu-tunggu ni. Tepuk dada tanya hati.


Lain Macam, Peminat Luah Rasa Rindu Nak Tengok Neelofa Pergi Bercuti

Sebut sahaja nama selebriti popular Neelofa, sememangnya bekas pengacara MeleTOP itu sentiasa menjadi perhatian ramai termasuklah kisah peribadinya.

Namun, baru-baru in tular sebuah video di TikTok daripada seorang peminat yang meluahkan rasa rindu untuk melihat Neelofa pergi melancong ke luar negara.

“Aku seorang sajakah yang rindu dengan InstaStory Neelofa, lebih-lebih lagi ketika dia melancong ke luar negara. InstaStory dia titik-titik,” luah seorang netizen.

Perkongsian individu tersebut turut mendapat pelbagai reaksi netizen lain mengatakan rindukan Neelofa yang dahulu, namun kini pengacara itu sudah berubah ke arah kebaikan.

Kata netizen lagi, itu tandanya Neelofa kini sedang mengecapi kebahagiaan apatah lagi dia kini dilihat kurang aktif di media sosial.

“Tanda dia sudah bahagia. Orang yang bahagia sebenarnya memang tidak akan aktif dalam media sosial.

“Rindu Neelofa yang dahulu tetapi sudah berubah ke arah kebaikan. Sudah biasa dengan melihatnya dahulu tiba-tiba berubah, jadi macam tidak biasa dan rindu,” kata seorang lagi netizen.

Apa yang pasti memang lain macam betul penangan Neelofa sehinggakan ada peminat rindu untuk melihatnya pergi bercuti.


Naim Daniel Ditegur Tak Pakai Baju, Takut Menaikkan Nafsu Wanita

Baru-baru ini perkongsian pelakon dan penyanyi Naim Daniel menjadi perhatian ramai apabila memuat naik gambarnya tidak berbaju di Instagram.

Meskipun perkongsian foto itu menimbulkan rasa kurang senang netizen yang meninggalkan komen berbentuk teguran kepada Naim supaya menutup aurat.

Malah, ada netizen berkata tindakan Naim itu bimbang boleh menaikkan nafsu syahwat para wanita yang melihat gambar tersebut.

Biarpun ada beberapa netizen memberi teguran, bagaimanapun Namin dilihat tidak meninggalkan sebarang komen balas.

Sementara itu, ada netizen memuji tubuh badan Naim yang dilihat semakin sasa dan menjadi inspirasi kepada mereka untuk turut sama membina badan.


Eyka Farhana Tak Nak Kongsi Hal Dengan Akhyar Rashid

Hubungannya dengan pemain bola sepak kebanggsaan, Akhyar Rashid bukan lagi rahsia, pelakon Eyka Farhana berkata dia tidak mahu lagi berkongsikan mengenai kekasihnya di media sosial.

Jika sebelum ini ada sahaja perkongsian Eyka bersama Akhyar di Instagram, namun dia lebih selesa untuk tidak menggembar-gemburkan hubungan mereka.

BACA: Belanja Gambar Tayang Lurah, Netizen Tegur Eyka Farhana Jaga Aurat

“Tak payahlah cerita tentang hal ini kerana rasanya semua orang dah tahu tentang hubungan kami. Kami masih berkawan seperti biasa.

“Dalam media sosial pun kalau saya rasa nak tunjuk, saya akan tunjuk. Saya lebih selesa untuk tidak terlalu menonjol,” katanya.

Dalam pada itu, Ekya berkata buat masa ini masing-masing ada impian dan cita-cita yang ingin dikejar demi jaminan masa hadapan.

Ditanya mengenai soal mendirikan rumah tangga, Eyka berkata dia tidak menolak jika ditakdirkan bertemu jodoh di usia muda.

“Buat masa ini saya belum terfikir untuk ke fasa itu kerana mahu fokus karier, tapi jika takdir jodoh sampai awal, saya tidak menolak. Doakan yang baik-baik,” katanya.


Bekas Pramugari Buat Peminat Zul Ariffin Patah Hati, Rupanya Dah Tiga Tahun Kenal

Baru-baru ini perkongsian pelakon Zul Ariffin yang memuat naik video di Insta Story bersama seorang gadis cantik membuatkan ramai netizen tertanya-tanya status hubungan mereka. Malah, gadis itu dilihat mesra dengan pelakon berbadan sasa itu serta memanggil Zul dengan panggilan sayang.

Tidak mahu membiarkan netizen terus berteka-teki, wanita bernama Sharleen itu memberitahu dia dan Zul sudah saling mengenali sejak tiga tahun lalu. Namun mereka hanya kawan biasa sahaja.

BACA: Ramai Wanita Patah Hati Tengok IG Story Zul Ariffin Dengan Gadis Cantik

“Sebenarnya saya dengan Zul dah berkawan lama sejak tiga tahun lalu dan pernah jumpa beberapa kali. Ada satu hari tu saya cakap kat dia whyt not one day you let me into your drama, saya nak belajar. So ya betul, dia tolong saya jadi pelakon tambahan untuk drama Tarik Aku ke Syurga,” katanya.

Sharleen mengakui tujuannya memuat naik foto dengan kapsyen tersebut hanya ingin mengusik pengikutnya di Instagram yang rata-ratanya meminati Zul Ariffin.

“Motif saya buat kapsyen macam tu just nak tease my follower sebab memang ramai minat Zul. Saya tak sangka pula ramai kecewa dan anggap benda tu real. Saya terharu juga baca komen yang memuji dan positif.

“Tapi dont worry, he still single. Saya dengan dia memang tak ada apa-apa. Zul pun respost dia telak caption dan buat biasa je,” katanya.

Dalam pada itu, bekas pramugari yang kini bekerja sebagai ejen insurans dan perunding unit amnah itu berharap penglibatannya dalam industri hiburan diterima ramai.

“Saya masih baru dalam industi banyak benda lagi nak belajar dan cari banyak pengalaman lagi. Untuk masuk dalam industri InsyaAllah kalau ada rezeki saya akan teruskan,” katanya.


DSV Bakal Lancar Single Terbaru Ditujukan Kepada Iqbal

Nampaknya selepas usahawan sensasi Ahmad Iqbal Zulkifli melancarkan lagu Hujan, giliran jutawan kosmetik, Datuk Seri Vida pula bakal melancarkan single baru.

Menurut Vida, dia mengakui terkesan dengan lagu dikeluarkan oleh Iqbal yang menceritakan tentang kisah percintaan mereka dan memilih untuk berdiam.

“Sebenarnya bila Iqbal keluarkan lagu, saya berdiam je. Sekarang ni cakap banyak pun tak guna jadi saya nak keluar lagu dan menjawab segala apa yang kau (Iqbal) kata.

“Apa yang kau lirikkan dalam lagu itu, kali ini dengar saya pula punya. Ini jawapan yag perlu ada dalam lagu saya sehingga orang menangis,” katanya.

Mengambil pendekatan untuk meluahkan isi hatinya dalam sebuah lagu yang ditujukan kepada Iqbal, Vida berkata dia mahu semua yang mendengar merasakan kesedihannya.

“Saya akan membawa lagu balada kali ni penuh dengan sentimental with love yang akan mengungkap kesedihan saya, saya nak anda semua rasakan,” katanya.

Terdahulu, Vida berkata dia yakin bahawa Iqbal tidak akan dapat cari pengganti sepertinya seorang wanita yang rupawan dan genit-genit manja.


Mana Geng Peminat Produk Jepun? JONETZ by DON DON DONKI Dah Buka Outlet Baharu!

Buat apa nak pergi Jepun kalau anda boleh jejakkan kaki ke outlet atau kedai JONETZ by DON DON DONKI ini? Meriah gais meriah! Haha. Geram jer nengoknya kalau masuk ke dalam kedai ini tau. Macam-macam ada.

Kami yakin kalau anda datang ke JONETZ by DON DON DONKI ini sudah semestinya anda rambang mata nak membuat pilihan. Nak ape? Pelbagai barangan seperti barangan runcit, barangan rumah, kosmetik, dan banyak lagi termasuk makanan yang semestinya halal pun ada! OMG. Yang penting semua produk dari Jepun! Jangan ‘sesat’ sudahlah. Haha!

Kalau sebelum ini, outlet pertama dorang di Lot 10 Bukit Bintang, Kuala Lumpur, ini ha berita baik untuk anda, sekarang ini dorang dah launch pembukaan kedai atau outlet baharu kedua mereka di Tropicana Gardens Mall. Ini outlet terbesar di ASEAN tau. Wuu..Excited betul.

Yang paling syoknya, untuk outlet kedua di Tropicana Gardens Mall ini, mereka menawarkan pelbagai produk Jepun dan ada bahagian baharu seperti bahagian halal, CosmeDONKI dan medan selera Yatai. Wow, weh tak sabar nak terjah gais!

Anda nak tahu tak untuk bahagian baharu ini, confirm buat anda tak berganjak ke tempat lain tau. Jom kita tengok sikit apa yang istimewa sangat tu.

Kalau bab bahagian halal ni memang betul best. Di sini, dorang membawa masuk lebih banyak produk yang disahkan Halal, terutamanya barangan runcit dan kuih-muih. Ini semua khas untuk memenuhi keperluan pelanggan Muslim. Haa, lepas ni kalau anda nak beli makanan tu takdelah nak was-was lagi. Hiks!

Kalau anda nak tahu, daging-dagingnya pun semua halal. Dari Wagyu A5 kepada daging lembu Angus Hitam Australia. Untuk daging lembu Omi semuanya dari persekitaran semula jadi yang kaya di wilayah Shiga, setanding dengan daging wagyu Kobe dan Matsusaka tau. Hebat!

Semua daging lembu ini dipotong menggunakan peralatan paling ohsem dari Jepun dan dilakukan oleh tukang daging yang terlatih. Yang penting, harga yang berpatutan dan kualiti padu!

Anda pasti tidak mahu terlepas bahagian kosmetik Jepun! Untuk CosmeDONKI ini, dorang menjual produk kesihatan dan juga kecantikan berkualiti tinggi termasuk produk eksklusif DONKI juga. Girls, inilah syurga anda! Kalau kami kat sini nih, berjam-jam pilih barang. Haha…

Lipstik, blusher, bedak? Semua ada weh. Produk terkenal seperti DHC dan K-palette pun turut dijual di sini tau. Korang kena pergi sebab banyak produk yang anda sendiri tak jangka pun ada di sini tau!

Psst, sebelum tu kami nak bagitahu dulu dua produk kesihatan dan kecantikan terlaris Jepun yang yang anda kena masuk dalam list barang yang perlu dibeli nanti. Tengok ni.

– Mengekalkan kulit sentiasa lembap dan glowing.
– Sangat melembapkan, tidak melekit, membantu menyuburkan kulit yang teriritasi, kering mengekalkan kesegarannya.
– Mengurangkan keradangan selepas terkena selaran matahari. (sunburn)
– Boleh digunakan di muka dan juga badan.

– Selalunya ramai orang mesti beli barang ni kalau melancong ke Jepun.
– Ia juga membantu memperbaiki rambut yang rosak dan menjadikan rambut anda lembut dan licin.
– Penjagaan mendalam ini lebih berkesan untuk rambut anda jadi lebih ‘sutera’ dan berkilat.

Kalau anda nak tahu, Yatai ni adalah kiosk atau gerai makanan yang terkenal terutamanya semasa percutian musim panas di Jepun.

Reka bentuk Yatai ini diinspirasikan daripada Kereta Api Peluru Jepun, yang dikenali sebagai Shinkansen. Yatai juga menawarkan makanan jalanan Jepun yang terkenal. Kalau anda datang sini, wajib beli tau makanan dorang. Confirm esok tu datang balik. Hehe.

1. Yatai
– Sembilan gerai berbeza yang menjual makanan Jepun yang unik seperti Takoyaki, Dorayaki Soft Serve, Oden dan banyak lagi
– Keropok nasi Senbei pun sedap. Snek rangup yang sangat menarik
– Ubi Keledek Bakar Signature yang dikenali sebagai “Yaki-Imo” ini pun menarik gais. Ada ramuan khas DONKI yang dibakar dengan teliti pada suhu tinggi selama sejam. Makan ini menyihatkan tau. Penuh dengan kemanisan semula jadi dan juga pemakanan yang tinggi!

2. Sushi & Delica
– Manjakan diri anda dengan sushi, bento, sashimi kegemaran anda dan banyak lagi!
– Makanan laut Jepun segar yang diterbangkan dari Jepun ini adalah yang paling segar dan paling sedap.
– Sushi yang paling disyorkan ialah Salmon Aburi Mentaimayo dan Honmaguro Otoro Nigiri.
– Banyak lagi pilihan untuk Japanese Delica

3. Pencuci mulut
– Pelbagai pencuci mulut Jepun seperti Mille Crepe dan Cream Daifuku.
– Daifuku ialah pencuci mulut tradisional yang popular di Jepun
– Krim Daifuku ialah pencuci mulut Jepun yang baharu, terdiri daripada mochi bulat yang disumbat dengan krim. Tekstur mochi lembut dan merupakan gabungan hebat inti manis dan krim putar. So yummeyyhh.

Lagumana gais? Power tak power? Itulah tiga bahagian baharu yang anda kena usha-usha tau. Tapi jangan dilupakan produk jenama DON DON DONGKI sendiri; Jonetsu Kakaku yang memiliki pelbagai pilihan makanan ringan dan juga barangan runcit. Make sure anda cuci mata tengok tau bila dalam outlet tu nanti!

Sempena pembukaan JONETZ by DON DON DONKI ini, ada promosi istimewa untuk anda grab! Meh usha cepat.

Haa, kalau anda datang sini, anda boleh nikmati harga terbaik buah-buahan bermusim import dan daging lembu premium dari Jepun tau. Woah!

Bukan itu jer, anda juga boleh nikmati tawaran eksklusif ahli aplikasi mudah alih dan peroleh “dMiles”.

Ada lagi gais, hadiah percuma turut akan diberikan kepada anda iaitu
– Beg Tote Donpen terhad dengan min. pembelian RM200 (dari 10hb – 12hb Dis dan terhad kepada 500 penebusan pertama setiap hari)
– Baucar hadiah RM20 percuma apabila membelanjakan RM300 untuk semua ahli kad UOB Bank & RM350 untuk bukan ahli kad UOB Bank (dari 10hb – 12hb Dis, terhad kepada 100 penebusan pertama setiap hari)
– Nikmati rebat RM15 untuk pengguna GrabPay dengan min. belanja RM150 (Promosi dari 10 Dis hingga 15 Jan 2022)

Amacam gais? Padu ke idok? Jom kita tengok promosi dalam talian pula.

Sekiranya anda beli di Shopee semasa Festival 12.12 nanti, anda dapat menikmati diskaun dan baucar istimewa!

Jadi, apa lagi, jangan ketinggalan tau. Bukan selalu DON DON DONKI nak buat promosi giler macam ni tau.

Oh ya, bagi anda yang belum lagi ada aplikasi mudah alih DONKI ini, cepat-cepat download dalam fon canggih anda tu.

Bukan apa, kalau anda download aplikasi ini, anda akan memperoleh mata yang dikenali sebagai “dMiles” sambil menerima hadiah kejutan hari lahir, menebus kupon eksklusif dan banyak lagi faedah menarik yang pasti buat anda tak menyesal muat turun aplikasi ini yer.

Keahlian PERCUMA tau kalau anda memuat turun aplikasi DONKI dan mendaftar dengan nama, alamat e-mel dan tarikh lahir anda. Haa, dok tunggu apa lagi, cepat ler!

Okay gais, nanti jangan lupa pergi jamu mata di DON DON DONKI tu. Semuanya pasti menepati citarasa anda nanti. Gituw. Oh ya, dah alang-alang anda baca artikel ni, apa kata anda kongsikan sekali berita baik ini dengan bestie anda okay. Sayonara!

JONETZ by DON DON DONKI @ Tropicana Gardens Mall
Alamat : Level CC-G, Persiaran Surian, Tropicana Indah, 47810 Petaling Jaya, Selangor
Website | Facebook | Instagram


“Tak Rasa Siti Sarah Tiada Tapi Perlu Terima Hakikat Arwah Dah Pergi”

Sudah 121 hari pemergian isteri tercinta Allahyarham Siti Sarah, pelawak Shuib Sepahtu berkata dia merasakan arwah isterinya seperti berada di sisi.

Bagaimanapun, Shuib berkata dia berpihak di bumi nyata dan perlu menerima hakikat bahawa Siti Sarah sudah tiada lagi.

BACA: Sambut Hari Jadi Uwais, Peminat Doakan DSV & Shuib Berjodohan

“Saya memang sedang melalui fasa syukur dan gembira dengan apa yang sedang dimiliki serta berlaku ketika ini. Hari ini (semalam) cukup 121 hari pemergian dia. Sebenarnya tidak rasa pun macam dia tiada tetapi perlu terima hakikat bahawa arwah sudah pergi,” katanya.

Berkongsikan di program MeleTOP pada Selasa lalu, Shuib mengakui dia berasa sedikit janggal untuk melakukan sesuatu perkara ke sesebuah lokasi yang sebelum ini dia akan pergi bersama Siti Sarah.

“Hari ini (malam tadi) pun datang sini, memang jarang buat benda tiada dia sebab banyak yang kami lakukan bersama. Memang rasa pelik tetapi ‘jalan’ saja.

“Sememangnya Allah SWT Maha Baik, walaupun Dia buat kita melalui perkara yang tidak okey tetapi jika difikir semula, sudah terlalu banyak yang Dia beri,” katanya.


Zed Zaidi Anggap Gimik Marketing Tauke Jambu Tak Salah

Menerusi satu program bual bicara, Presiden Seniman Zed Zaidi menyifatkan gimik bagi memperomosikan produk yang dilakukan pelawak Tauke Jambu tidak salah.

Kata Zed lagi, apa yang dilakukan oleh Tauke itu dianggap sebagai satu trend terkini dan kreatif bagi membantu melariskan produk dengan cara tersendiri.

BACA: Main ‘Kahwin-Kahwin’, Tauke Jambu Sengaja Buat Sebab Nak Ajar Netizen

“Memang trend macam tu sekarang, tapi jangan samakan denagn video saya semalam. Itu bukan gimik. Itu dia (Tauke) punya marketing dan produk dia tu mungkin ada kena mengena dengan perkahwinan.

“Bagi saya perkara ini memperbaharui zaman, mungkin dengan cara ini lagi laku dan dapat tumpuan lagipun dia pelawak, lebih kreatif la,” katanya.

Semalam, Zed dijemput menjadi tetamu undangan dalam program YouTube dikenadalikan oleh Zarina dan Tauke Jambu.

Bulan lalu, tular video kononnnya Tauke berkahwin sekali lagi dengan seorang wanita dikenali sebagai Shu sehingga mengundang kecaman netizen.

Bagaimanapun, Tauke menjelaskan ia hanya sekadar gimik bagi mempromosikan produk kesihatan keluarannya.


Ini Cara Sebenar Untuk Hargai Wira-Wira Harian, Cukup Dengan Secawan…

Dalam musim Endamik sekarang, frontliner adalah salah satu pekerjaan yang memenatkan. Tapi disebabkan tuntutan kerja, geng-geng fronliner ni tetap terus berjuang meskipun ada insan tersayang di kampung yang merindui.

Bercakap bab fronliner ia tidak lah tertumpu kepada doktor ataupun jururawat tetapi geng-geng rider, cleaner dan guard juga merupakan sebahagian dari frontliner yang kita sendiri tak dapat melihat kepenatan dan masalah mereka.

Tapi tak salah untuk kita hargai wira harian kita macam dalam video yang viral ni. Apa yang Dr. Shazril Shaharuddin atau lebih dikenali sebagai Dr.Say Dr, Say lakukan pada geng-geng barisan hadapan ni memang betul-betul cara menghargai yang paling simple tapi deep.

Nak menghargai orang ni tak semestinya korang kena beli hadiah mahal-mahal, beli jambangan bunga beribu-ribu, tapi cukuplah melakukan apa yang Dr. Say buat ni. Cara macam ni pun dah cukup untuk orang sekeliling kita berasa dihargai.

Dengan hanya beri secawan Super Coffee dah cukup buat bariasan hadapan gembira. Paling penting, dengan secawan coffee ni juga mampu memberikan mereka tenaga.

Sebenarnya banyak manfaat coffee ini untuk kita dan geng barisan hadapan. Selain sebagai untuk menghilangkan rasa mengantuk, coffee juga dapat menjaga berat badan yang ideal, mengurangi risiko diabetes tipe 2, membakar lemak di tubuh, meningkatkan stamina dan banyak lagi lah.

Jadi tak salah kalau lepas ni, korang sediakan secawan Super Coffee buat abang food delivery korang. At least, dapat juga bagi mereka tenaga untuk teruskan perjalanan delivery mereka.

Bagi menghargai jasa SUPER Fronliner ini, SUPER Coffee  mengadakan satu peraduan untuk korang rebut lebih banyak hadiah.

Memandangkan korang sekarang menyesuaikan diri dengan kebiasaan baharu, SUPER Coffee menyedari bahawa setiap rakyat Malaysia memainkan peranan penting untuk membantu satu sama lain.

Ini sekaligus menjadikan korang semua wira dengan cara kita sendiri. Jadi sebab itulah SUPER Coffee merancang untuk memberi ganjaran kepada korang melalui Peraduan Wira-Wira Harian mulai sekarang hingga 19 Disember 2021.

Di mana akan mendapat hadiah bernilai sehingga RM50,000  termasuk hadiah wang tunai, Thermomix TM6 dan RM100 Touch ‘n Go muat semula pin. Untuk maklumat lanjut mengenai Peraduan Wira-Wira Harian, korang boleh layari DI SINI.

Ha sebelum kami terlupa, apa kata kali ini kita sebagai rakyat Malaysia menyertai team Super Coffee dan #SapotBersamaSUPER untuk merakamkan ucapan terima kasih kepada petugas barisan hadapan dan mereka yang telah memberi impak baik yang menyumbang kepada negara.

Marilah kita berdiri bersama-sama dan melawan wabak ini bersama wira kita. Jadi korang jangan tunggu lama-lama. Lepas ni sebarkan senyuman frontliner kita dengan secawan Super Coffee.

Korang pula jangan lupa join #SapotBersamaSUPER untuk beri semangat kepada barisan hadapan. Maklumat lanjut layari SUPER Coffee.


Mira Filzah Tak Sorok Kalau Hamil, Nak Bulan Madu Ke Eropah Sebulan Dengan Suami

Baru-baru ini hangat mengenai desas desus mengatakan pelakon dan pengacara Mira Filzah kini berbadan dua apabila ada peminat mendakwa terlihat baby bump.

Mira berkata dia memahami bahawa ramai peminat teruja untuk melihatnya memiliki cahaya mata, namun jika benar ada berita gembira dia tidak akan sorok.

“Setiap pasangan yang berkahwin pastilah mahukan zuriat. Gosip mengenai kehamilan sebelum ini pun pernah bertebaran apabila ada yang tengok baju yang saya pakai dan muat naik di media sosial, dari sisi kononnya nampak macam saya sedang mengandung.

“Biasalah, peminat mestilah mengharap untuk terima berita gembira ini. Tapi apa-apa, saya akan beritahu pada semua. Saya tak akan sorok,” katanya.

Dalam pada itu, Mira berkata dia tidak berkecil hati dengan spekulasi serta penyebaran video ‘baby bump’ yang dibuat oleh peminat dan menganggap ianya sebagai satu doa.

“Tak tersinggung pun. Sebagai selebriti mestilah peminat nak tahu perkembangan ini. Saya faham. Tak apa, anggap saja kata-kata mereka itu sebagai doa… sampai waktu tepat saya akan umumkan,” katanya.

Sementara itu, Mira memalumkan dia merancang untuk bercuti di Eropah selama sebulan bagi berbulan madu dan berehat bersama suaminya, Wan Emir Astar bermula pada minggu hadapan.

“Semenjak berkahwin kami memang tak sempat lagi bercuti bersama. Jadi ini adalah peluang terbaik untuk kami bercuti sebab sempadan negara sudah dibuka.

“Lagipun sampai bila nak tunggu Covid-19 nak berakhir? Jadi kita teruskan saja hasrat ini sambil kekal menjaga kesihatan kendiri dan prosedur operasi standard (SOP),” katanya.


Gmie Screen Meninggal Dunia

Awal pagi tadi industri hiburan dikejutkan dengan pemergian penyanyi yang juga vokalis kumpulan Screen, Gmie kira-kira jam 2.30 pagi tadi di Hospital Tengku Ampuan Rahimah, Klang.

Allahyarham Gmie atau nama sebenarnya, Hajmi Ibrahim meninggal dunia pada usia 50 tahun akibat penyakit buah pinggang berlubang.

Memetik laporan Astro Awani, anak Allahyarham, Siti Hadirah berkata ayahnya kurang sihat dan hilang selera makan beberapa hari sebelum ini.

“Abah pengsan sebab kekurangan darah. Keluarga buat keputusan bawa Allahyarham ke hospital. Semasa dirawat di hospital, keadaan abah stabil dan kami sempat juga membuat panggilan video.

“Bagaimanapun, dalam pukul 1.30 pagi tadi, doktor menghubungi kami memaklumkan abah kritikal sebelum abah menghembuskan nafas terakhir,” katanya.

Gmie menempa nama sebagai antara penyanyi terbaik negara menerusi kumpulan Screen dengan lagu Bila Cinta Didusta dan Tak Suka Tak Apa. Allahyarham pernah menyertai pertandingan Gegar Vaganza musim ketiga terbitan Astro pada 2016.


“Diorang Bercuti, Check-In, Aku sabar…” – Isteri Shuk

Rumah tangga pelawak Shuk Sahar sering menjadi perhatian ramai apabila isterinya, Rossa Serra sering berkongikan luahan hati serta mendedahkan wujudnya orang ketiga.

Hujung bulan lalu, Serra mengakui seolah digantung tak bertali oleh suaminya yang didakwa sibuk bercinta sehingga sukar untuk memberikan kerjasama.

Terbaru, menerusi perkongsian di Instagram, Serra seakan meluahkan rasa terkilan apabila dibiarkan tertunggu-tunggu berbulan-bulan sedangkan pihak di sana sempat bercuti dan check-in hotel.

“Orang memperlakukan aku teruk, diorang biar aku tunggu berbulan-bulan, diorang bercuti, diorang ber ‘check-in’. Aku sabar menunggu walaupun tiada kepastian.

“Sedih jangan cakaplah. Tuhan saja yang tahu bila, dimana, banyak mana aku menangis.

“Menipulah ba, ber TABAH terus…tapi aku yakin, ni cara Allah jadikan insan macam ‘kita’ ni lebih sabar dan tabah. Bersyukurlah dalam ujian ini kita orang yang dikhianati, bukan PENGKHIANAT!” tulisnya.

Bagaimanapun tidak dapat dipastikan perkongsiannya itu ditujukan kepada siapa, namun rata-rata netizen dapat mengagak kenyataan itu untuk siapa.

Awal November, Serra mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.


Obses Dengan Anak, Emma Maembong Bawa Syariq Ke Set Penggambaran

Bergelar seorang ibu sukar untuk pelakon Emma Maembong untuk meneruskan kariernya apatah lagi dia sentiasa memikirkan tentang anaknya, Shariq Gabriel kini berusia setahun.

Mengakui pada awalnya sukar untuk berenggang dengan anak, Emma berkata sukar untuk fokus kerana sesi penggambaran kerana asyik teringatkan anak.

“Waktu mula-mula dapat tawaran berlakon ni saya tak bersedia untuk berlakon lagi sebenarnya. Biasalah, agak sukar untuk saya berenggang dengan anak sebab baru bergelar ibu.

“Tetapi bila fikir balik, susah juga kalau kita nak obses dengan anak sendiri sampai melekat 24 jam. Bila nak mula shooting memang susah nak fokus sebab teringat pada anak, dia okay ke tidak, dah makan ke belum?” katanya.

Kata Emma lagi, baginya sangat berbza jika orang lain menjaga anaknya dan akhirnya dia mengambil keputusan untuk membawa anaknya ke set penggambaran.

“Memang berbeza bila kita sebagai seorang mak ni menjaga anak sendiri, kalau orang lain yang jaga tak sama. Jadi saya mengambil jalan pintas untuk bawa sekali dia ke set,” katanya.

Emma mendirikan rumah tangga dengan seorang juruterbang, Muhammaf Shazli Azhar dalam sebuah majlis tertutup di Bukit Damansara, Kuala lumpur pada 20 Februari 2020.


Tak Pernah Paksa, Fahrin Ahmad Syukur Isteri Akhirnya Berhijab

Pelakon dan pengacara Fahrin Ahmad meluahkan rasa syukur dengan perubahan imej isterinya yang sudah pun berhijab sejak awal tahun lalu.

Fahrin berkata dia tidak pernah memaksa isterinya sebaliknya berpesan bahawa menutup aurat adalah tanggungjawab wajib untuk wanita Islam.

“Saya tak pernah paksa sebab saya nak benda itu datang daripada hati dia sendiri. Sebelum isteri berhijrah saya dah berpesan kepadanya, memakai hijap merupakan satu tanggungjawab.

“Tak boleh nak pakai sebab nak ikut orang atau hanya sekadar mencuba, kena bersedia untuk berubah dari segi penampilan dan pembawakan diri apabila sudah berhijab.

Mengakui terkejut mendapat tahu isterinya membuat keputusan untuk berhijab, Fahrin turut mendoakan agar isterinya akan kekal istiqamah.

“Memang terkejut sebab saya dapat tahu isteri berhijab sewaktu dia upload gambar di media sosial waktu hari pertama pakai tudung. Jauh di sudut hati saya mengucapkan rasa syukur dan berdoa agar isteri istiqamah,” katanya.

Fahrin mendirikan rumah tangga dengan Elena Hani Elas pada Mei 2015. Pasangan itu dikurniakan seorang cahaya mata lelaki Khalifa Fahrel kini berusia lima tahun.


Hidup Sunyi, Ahmad Iqbal Luah Hasrat Nak Ambil Anak Angkat

Mengakui kehidupannya kini sunyi, usahawan sensasi Ahmad Iqbal Zulkifli meluahkan hasrat untuk mengambil anak angkat.

Sudah lama menyimpan hasrat untuk mempunyai anak, Iqbal berkata dia bersedia menggalas tanggungjawab sebagai bapa dan sudah tiba masanya dia memikirkan untuk mengambil anak angkat.

“Saya dah lama nak ada anak tapi disebabkan belum ada peluang dan rezeki lagi. Baru-baruini ada orang hantar gambar wanita hamil yang tiada bapa, jadi saya rasa kasihan dan terfikir untuk ambil anak angkat.

“Kehidupan saya sekarang sunyi dan sepi mungkin sudah tiba masanya untuk fikirnya tentang anak angkat,” katanya.

Sebelum ini, Iqbal ada berkongsikan foto seorang wanita Indonesia yang sarat hamil. Melihatkan foto berkenaan individu tersebut merupakan penyanyi kontroversi, Lucinta Luna.

Kata Iqbal lagi, buat masa ini dia masih belum terbuka hati lagi untuk mengenali mana-mana wanita selepas hubungan cintanya dengan Vida putus.

“Kalau pasal wanita tu, saya hanya nak mengenali dia. Yela nak jadi ayah angkat kena la kenal mak dia.

“Tapi nak kenal bukan bermaksud nak kahwin saya hanya nak berkenalan sahaja. Tapi kalau memang dah jodoh saya, saya tak boleh nak tolak. Dari segi kewangan dan menyara hidup anak dan si ibu saya rasa mampu,” katanya.


“Uqasha Tu Manja Dia Lain Macam Tahap Kucing Parsi, All The Best Kamal”

Menerusi satu perkongsian, pelakon Fizo Omar meluahkan rasa gembira di atas perkahwinan sahabatnya, Kamal Adli yang telah dikenalinya sejak menyertai Hero Remaja 2007/2008.

Mengucapkan tahniah di atas perkahwinan Kamal bersama Uqasha Senrose, Fizo sempat mengenang kembali perjalanannya bersama Kamal bergelar selebriti. Malah, Fizo berkata perjalanan Kamal bukan mudah dan kini sahabatnya sudah berjaya menjadi salah seorang pelakon lelaki terbaik di Malaysia.

“Hari ni ko dah berjaya jd one the best actor in Malaysia n dah jadi suami orang dah.aku tau ur life journey mmg tough bro.skng ko dah dpt reward in ur carieer n dpt mak cik cantik tu wehh. So proud of u.u deserve it bro.” tulisnya.

Lebih menjadi perhatian, Fizo mengucapkan selamat maju jaya kepada Kamal dalam kehidupan berumah tangga apatah lagi Uqasha seorang yang sangat manja.

Perkongsian Fizo itu mendapat reaksi daripada Kamal yang mengucapkan terima kasih kepada sahabatnya itu serta berjanji akan menjadi suami yang terbaik untuk isterinya.

Selasa lalu, Kamal dan Uqasha mengejutkan ramai peminat apabila mengumumkan mereka sudah pun bergelar suami isteri sejak sebulan lalu iaitu pada 5 November 2021.


“Takkan Nak Teruskan Hubungan Haram Depan Budak 5 Tahun”

Menerusi satu perkongsian di Instagram, penyanyi rap Daddycap mendedahkan hatinya terbuka untuk berkahwin dengan Farra Inalis selepas ditanya oleh anak wanita itu, Aleesya Sofea.

Kata Cap, penyataan kanak-kanak lima tahun itu menyedarkan dirinya untuk menghalalkan hubungan dan tidak mahu menjadi contoh yang baik kepada anak tirinya.

BACA: Isteri Pelik Jarang Post Foto Bersama, Daddycap Hanya Kongsi Jika Elis Berhijab

“Aleesya Sofoe seorang budak yang istimewa, kadang-kadang saya rasa dia bukan budak berumur lima tahun. Dua bulan sebelum terfikir nak berkahwin masa tengah makan, adik tiba-tiba tanya daddy dengan mummy dah kahwin ke belum?

“Saya terkejut dengan soalan diajukan oleh budak lima tahun. Jujur saya rasa ia macam petunjuk dari Dia. Takkan nak teruskan hubungan haram depan budak umur lima tahun yang selalu panggil kita daddy. I had to make a decision,” katanya.

Cap berkongsikan, pada hari pernikahan anak tirinya itu sangat teruja kerana gembira dia akan berkahwin dengan ibunya. Ujarnya lagi, dia berharap dapat menjadi seorang bapa dan imam buat keluarganya.

“Masa hari pernikahan saya, adik tunggu dalam kereta apabila dia nampak saya turun tangga dia terus lari dan pegang tangan saya kuat-kuat.

“Dia sangat teruja dengan apa yang berlaku. Dia punya happy lain macam. Mungkin sebab gembira saya berkahwin dengan ibu dia. Adik dah lama rancang, kita je yang lalai. Saya sangat berharap dapat jadi bapa dan imam yang baik, InsyaAllah,” katanya.


Sambut Hari Jadi Uwais, Peminat Doakan DSV & Shuib Berjodohan

Baru-baru ini, jutawan kosmetik Datuk Seri Vida mengadakan sambutan hari lahir anak sulung Shuib Sepahtu iaitu Uwais Al Qarni kerana tidak dapat memenuhi jemputan sebelum ini.

Membahasakan dirinya sebagai Mama Vida, menerusi video dikongsikan di Instagram dapat dilihat anak-anak arwah Siti Sarah begitu mesra dengan usahawan kosmetik itu.

Perkongsian video itu mendapat pelbagai reaksi daripada netizen yang memuji sifat keibuan Vida, malah dilihat tidak kekok melayan anak-anak Shuib. Malah, netizen memuji tindakan Vida yang mahu menghiburkan anak-anak arwah Sarah.

Namun, ada komen seorang netizen yang berharap agar Vida berjodohan dengan Shuib dan menjadi ibu kepada anak-anak pelawak itu.

Malah, ada yang mengusik Cik B mungkin akan setuju dengan jodoh kali ini kerana akan mempunyai adik yang ramai.


Baru 8 Hari Pantang Dah Kerja, Wawa Zainal Dipuji Wanita Hebat

Umum mengetahui, pelakon Wawa Zainal baru sahaja melahirkan cahaya mata keempat pada 30 November lalu dan masih dalam tempoh berpantang.

Bagaimanapun, perkongsian pelakon itu menjadi perhatian ramai apabila baru 8 hari berpantang namun sudah berkasut tumit tinggi dan memandu ke ke pejabat urusan di Bandar Baru Bangi, Selangor.

BACA: Wawa Zainal Sengaja Penatkan Suami Jaga Anak Supaya Setuju Tutup Kilang

“Hari ke-8 berpantang & singgah pejabat kejap periksa produk mendarat di HQ. Alhamdulillah sambutan luar biasa, yela pelanggan dah lama sangat ternanti nanti,” tulisnya.

Menerusi video tersebut, turut memaparkan pelakon itu memeriksa stok produk yang baharu serta bertemu dengan kakitangan serta rakan perniagaannya.

Perkongsian Wawa itu mendapat pelbagai reaksi daripada netizen yang memuji pelakon itu seorang wanita yang hebat apabila tetap aktif meksipun dalam tempoh berpantang.

Bagaimanapun, ada yang menegur tindakan Wawa yang dikatakan tidak menjaga pantang dan boleh memberi kesan apabila sudah tua nanti.

Wawa mendirikan rumah tangga dengan pelakon Aeril Zafrel pada 2013 dan dikurniakan tiga cahaya mata iaitu Ahmad Fakhruddin Attar, 7, Hayla Maghfiratul Adzkiyaa, 5, dan Ayya Soffya kini berusia setahun.


Dituduh Potong Usus, Ifa Raziah Tawar RM200,000 Tunjuk Bukti

Baru-baru ini nama pelakon dan penyanyi Ifa Raziah menjadi bualan ramai di media sosial apabila ada pihak mendakwanya melakukan kaedah ‘memotong usus’ atau bariatrik untuk kurus.

Susulan tuduhan tersebut, Ifa mencabar mana-mana pihak mengemukan bukti dia menjalani prosedur memotong usus serta menawarkan wang tunai RM200,000 jika ada yang tampil bersama bukti.

Saya ingin mencabar kepada orang ramai dan warganet untuk mendapatkan wang tunai sebanyak RM200,000 dengan mengemukakan segala bukti yang kukuh seperti yang didakwa di media sosial.

“Sila kemukakan bukti yang kukuh sebelum tarikh tutup pada Rabu iaitu 8 Disember. Saya akan memberikan ganjaran duit secara tunai,” tulisnya.

Sementara itu, menerusi perkongsian lain Ifa menjelaskan badannya kurus kerana usahanya sendiri dan tidak melakukan prosedur potong usus seperti yang didakwa.

“Saya kurus atas usaha sendiri, tiada hendak potong usus dan menyedut lemak walaupun saya mampu hendak membayar semula kos pembedahan itu.

“Saya hanya mengamalkan produk yang diasaskan selama empat tahun. Ramai yang sakit hati, busuk hati dan perut kerana cuba untuk menjatuhkan perniagaan saya,” tulisnya.

Terdahulu, nama Ifa menjadi bualan selepas Datuk Dr Nik Ritza Kosai memuat naik gambarnya bersama Ifa. Dr Nik Ritza merupakan pakar dalam pembedahan obesiti dan pembedahan Laparoskopik.


“Dulu Muka Pecah Rumah Macam Saya Boleh Jadi Hero”

Pelakon dan penerbit terkenal Datuk Rosyam Nor berkata penonton Malaysia sudah tidak berminat dengan pelakon berwajah sepertinya.

Seiring dengan peredaran trend semasa, kini semakin banyak hero berwajah jambu dan ‘kurang jantan’ disebabkan pengaruh drama Korea.

BACA: 32 Tahun Menanti, Rosyam Nor Syukur Akhirnya Timang Cucu Lelaki

“Pada hari ini, wajah-wajah yang berbentuk Korea itu diminati dan fesyen sekarang tak sama macam waktu saya dahulu. Zaman dahulu, muka ‘pecah rumah’ macam saya boleh jadi hero dan sebab itulah nampak muka jantan.

“Zaman sekarang orang tak berminat dengan wajah macam saya kerana pemikiran mereka telah dijajah oleh pengaruh Korea,” katanya.

Rosyam mengulas mengenai kenyataan pelakon Faizal Hussein yang mengakui industri seni tanah air kini kekurangan pelakon lelaki yang memiliki sifat kejantanan.


Bakal Jadi Peguam, Intan Najuwa Sibuk Bergelumang Dengan Buku

Dalam diam, pelakon Intan Najuwa kini bergelar pelajar dalam jurusan undang-undang di sebuah pusat pengajian di Singapura.

Baru-baru ini perkongsian Intan menjadi perhatian ramai apabila dimana dia sentiasa menghabiskan masa terluang dengan menulis nota dan bergelumang dengan buku.

“Habiskan masa cuti saya dengan buku-buku. Otak ini tak pernah berhenti. #lawstudentlife” tulisnya.

Melihat perkembangan terkini pelakon ini sebagai pelajar undang-undang di media sosial, rata-rata peminat mengagumi Intan serta mendoakan yang terbaik.

Malah, ada yang tertanya-tanya bagaimana Intan menguruskan masa sebagai seorang pelajar dalam masa sama bergelar pelakon dan menguruskan perniagaan.

Bagus Intan, walaupun bergelar pelakon namun masih pentingkan pelajaran untuk masa depan yang lebih cerah, barulah digelar ‘beauty with brain’.


Kefli AF3 Dah Setahun Jadi Penghantar Makanan

Baru-baru ini, nama bekas peserta Akademi Fantasia musim ketiga, Kefli menjadi perhatian ramai selepas ada netizen yang terkejut apabila mengetahui penyanyi itu kini menjadi pengantar makanan.

Memetik laporan mStar, Kefli atau nama sebenarnya Mohamed Zulkefli berkata dia sudah setahun menjadi penghantar makanan untuk menyara keluarganya.

Menjana pendapatan dengan menjadi penghantar makanan, Kefli berkata dia mempunyai seuah gerai makan Prapp Corner di Taman Sri Rampai, Kuala Lumpur sejak 10 tahun lalu.

“Sekarang ni saya berniaga di Prapp Corcer, dah lebih 10 tahun di sini. Bisnes agak perlahan waktu Perintah Kawalan Pergerakan (PKP) dulu, saya pun buatlah apa yang patut untuk menjana pendapatan sendiri dengan menjadi penghantar makanan. Saya dah biasa bawa motor, jadi memang tidak kekok nak lakukan pekerjaan macam ini,” katanya.

Tidak malu dengan pekerjaan yang dilakukannya itu, Kefli turut meminta mereka di luar sana tidak menyifatkan pekerjaan sebagai penghantar makanan itu satu kegagalan.

“Saya tak ada rasa malu sebab bukannya buat benda yang salah, hanya berniat nak bekerja untuk menyara keluarga. Kalau jumpa saya hantar makanan janganlah sampai terkejut, macam mana pula dengan perasaan rider yang lain?

“Mesti perasaan mereka tergores juga, anggap saaja menjadi penghantar makanan ini sama seperti pekerjaan lain di luar sana,” katanya.

Dalam pada itu, Kefli berkata dia masih berminat untuk beraksi semula dalam industri seni dan merancang menghasilkan sebuah single, namun akui semakin banyak persaingan.


Kamal Adli, Uqasha Senrose Mahu Empat Orang Anak

Semalam pasangan selebriti Uqasha Senrose dan Kamal Adli mengejutkan ramai apabila mengumumkan sudah sebulan bergelar suami isteri selepas diijabkabulkan pada 5 November lalu.

Menerusi sidang media semalam, Uqasha berkata dia dan Kamal akan menunaikan umrah pada 23 Disember depan sebelum berbulan madu.

BACA: Uqasha, Kamal Bulan Madu Di Tanah Suci, Tunai Umrah Luah Rasa Syukur

Pertama kali menjejakkan kaki ke Tanah Suci, Kamal berkata dia teruja untuk menunaikan ibadah umrah bersama isteri serta memohon doa agar perjalanan dipermudahkan.

“Ini pengalaman pertama saya buat umrah dan kami akan mebawa bersama iringan-iringan doa yang baik-baik untuk kami berdua.

“Sudah semestinya saya tambah seronok sebab pergi tunai ibadah bersama-sama isteri. Doakan moga semuanya dipermudahkan,” katanya.

Ditanya mengenai soal cahaya mata, pasangan itu mahukan empat orang anak. Kata Uqasha, dia tidak menolak seandainya diberikan rezeki zuriat dalam masa terdekat.

“Sejujurnya saya bersedia sekiranya ada rezeki hamil awal. Iyelah hal macam ni, sebaiknya tidak perlulah dirancang.

“Kalau ada, ada la. Kalau iktu Kamal, dia gembira sekiranya kami mempunyai empat cahaya mata, dua lelaki dan dua perempuan,” katanya.

Terdahulu, pasangan itu selamat disatukan sebagai suami isteri di sebuah majlis tertutup di Janda Baik, Pahang pada 5 November lalu. Berita perkahwinan mereka terpaksa dirahsiakan kerana terikat dengan hak eksklusif bersama Astro.


Serik Lima Kali Putus Cinta, Adibah Noor Tekad Hidup Membujang

Pernah lima kali melalui episod putus cinta, penyanyi Adibah Noor serik untuk mengimpikan kehidupan berumah tangga apatah lagi semua bekas kekasihnya tiada niat untuk menghalalkannya.

Mengakui kehidupannya kini cukup sempuna tanpa lelaki, Adibah berkata dia tekad untuk hidup membujang tanpa insan bergelar suami di sisi.

“Jujur saya pernah putus cinta sebanyak lima kali. Pengalaman pahit itu buatkan saya dah tak sanggup alami masalah yang sama lagi. Semua lelaki itu tak nak kahwin dengan saya. Jadi saya serik,” ujarnya.

Kata Adibah lagi, melihatkan faktor usianya yang semakin meningkat, dia rela untuk hidup bersendirian dan memberi fokus dengan kerjaya.

“Lebih baik jaga diri sendiri, keluarga dan fokus terhadap kerjaya seni. Keluarga pun tak pernah desak. Sejak solo, saya membela kucing hampir 20 ekor. Hidup saya cukup sempurna tanpa kehadiran seorang lelaki bernama suami,” katanya.


Isteri Haqiem Rusli Nak Menangis Dapat Video Call Dengan Hanis Zalikha

Selepas mendirikan rumah tangga, penyanyi Haqiem Rusli dan isterinya Anis Sofea sering menjadi perhatian ramai apatah lagi wajah Anis dikatakan mirip pelakon Hanis Zalikha.

Baru-baru ini, Anis berkongsikan video dimana Haqiem membuat kejutan untuknya dengan menghubungi Hanis Zalikha menerusi panggilan video.

Menerusi perkongsian tersebut, Anis mengakui terkejut dan seperti hendak menangis apabila melihat Hanis dan Hairul Azreen melalui panggilan video. Ketika berbual, Haqiem dan Anis juga sempat menjemput mereka untuk datang singgah ke kedai makan mereka.

Sekitar tahun 2019, Anis pernah tular di laman Twitter apabila wajahnya dikatakan mirip pelakon Hanis Zalikha.

Terdahulu, Haqiem Rusli, 23, selamat mendirikan rumah tangga dengan gadis pilihan hati Wan Anis Sofea Wan Zamzuri, 19 di Masjid Raja Haji Fi Sabilillah Cyberjaya.


Joy Revfa Mahu Cari Bakal Suami Kuat Agama, Kukuh Kewangan

Dua kali berdepan kegagalan dalam rumah tangga dan putus tunang, usahawan kosmetik Joy Revfa berkata dia belum terbuka hati untuk menerima lelaki dalam hidupnya.

Joy atau nama sebenarnya Siti Arifah berkata buat masa ini dia menghadkan hubungan dengan mana-mana lelaki dan mahu berkawan sahaja.

BACA: Baru Putus Tunang, Ada Peminat Melamar Joy Revfa Sebagai Mad

“Berkawan tu adalah tapi sebenarnya saya memperkecilkan saya punya ‘circle’, bagi saya lebih baik tumpu kepada perniagaan dulu dan mungkin baru terbuka hati untuk menerima orang lain.

“Buat masa itu saya mengelak untuk didekati lelaki dan ada beberapa orang yang ingin berkenalan dengan saya,” katanya.

Bergelar janda, Joy mengakui dia tidak terlepas daripada pandangan sinis masyarakat. Malah ada yang berpendapt gelaran janda membawa maksud isteri yang dibuang oleh suami.

“Ada orang yang pandang ibu tunggal ini macam orang yang kena ‘reject’, sebenarnya tak pun dan kami tak dibuang pun. Orang juga cakap yang saya ni janda jadi bagi saya janda atau tidak yang penting betapa kuatnya anda meneruskan hidup demi anak-anak,” katanya.

Mengakui ramai lelaki cuba dekati, Joy mahukan calon suami yang boleh menyayangi anaknya serta boleh membimbing keluarga.

“Ada berapa orang yang nak kenal dengan Joy. Lelaki yang boleh menyayangi anak Joy, macam-mana Joy sayangi dia. Joy nak dia dapat membimbing, bukan sahaja kewangan rumah tangga tapi dapat membimbing kami. Allah mungkin ada satu sebab hadirkan orang yang tidak tepat untuk kita,” katanya.

Joy pernah mendirikan rumah tangga bersama seorang ahli perniagaan dan telah dikurniakan seorang cahaya mata yang kini berusia 7 tahun.

Dia kemudian bernikah dengan penyanyi Hafiz Hamidun pada 1 Mei 2017 sebelum bercerai 3 bulan kemudian. Pada Mac 2020 Joy bertunang dengan seorang jejaka misteri, namun putus pada Ogos tahun lalu.


Curlas! Grab Pun Ada Surprise Delivery Sekarang

Omg geng! Semakin canggih dan semakin memudahkan kerja korang. Kali ni kalau korang nak pujuk buah hati yang sedang merajuk atau nak surprise someone atau korang sedang PJJ sekarang, boleh guna perkhidmatan ini untuk buatkan orang tersayang korang senyum lebar.

Kali ini Grab bukan sahaja menjalankan perkhidmatan e-hailing, Last Minute Gifting dari Grab pun ada! Zaman sekarang semuanya di hujung jari. Jadi korang jangan nak bagi alasan banyak sangat bila nak memujuk buah hati korang tu.

Nak buat kejutan sekarang ni tak perlu tempah tempat yang mahal-mahal, last-last hanya beberapa minit jer kat situ. Korang kena save bajet memandangkan sekarang musim Endemik kan. Jadi yang boleh buat secara simple tu onz jer.

Macam Last Minute Gifting dari Grab ni korang boleh jer buat buah hati korang tersenyum dengan memberi sejambang bunga ke, coklat ke atau apa saja yang insan tersayang korang suka.

Kalau nak buat kejutan kepada mak ayah di kampung pun, boleh jer guna perkhidmatan Grab ni. Ala kami tahu lah korang tu asyik sibuk kerja jer, mana ada masa nak balik kampung kan? Hihi.

Tapi tak semestinya korang tak boleh buat insan yang telah membesarkan korang tu happy.

Oh sebelum kami terlupa, maklumlah teruja pula bercerita pasal Last Minute Gifting sampai hampir terlupa nak cerita cara untuk korang buat tempahan menggunakan perkhidmatan ini.

Kalau korang nak tahu lebih 100 Cities Delivery (BETA) Grab yang akan menunaikan impian korang. Korang boleh pilih destinasi mana yang korang nak buat penghantaran.

Cara nak memilih hadiah dalam Grab ni pula sangat lah senang. Korang hanya perlu menghantar mesej kepada Grab delivery-partner melalui GrabChat untuk memasukkan nombor telefon penerima dan arahan penghantaran.

Contohnya, “Hai, pesanan ini untuk rakan. Anda boleh menghubunginya di +6012-xxxxxxx apabila anda tiba. Terima kasih!”

Amacam senang jer kan? Kalau korang masih lagi tak faham korang boleh layari laman rasmi Grab, di sini banyak info yang korang boleh dapat.

Bila dah ada Last Minute Gifting tak salah pun kalau jadi sweet sikit.Nak surpurise hari yang sama pun boleh jer guna Grab 100+ Cities Delivery (BETA). Jadi apa tunggu lagi, jom lah usha apa yang ada dia Last Minute Gifting.


Selepas 11 Tahun Berjuang, Elyana Bebas Kanser

Menerusi satu perkongsian di Instagram, penyanyi Elyana memaklumkan berita gembira selepas 11 tahun berjuang melawan kanser akhirnya dia disahkan bebas daripada penyakit itu.

Tidak dapat digambar perasan gembira dengan berita tersebut, Elyana meluahkan rasa syukur kerana Allah mendengar doanya dan mereka yang mendoakan dirinya.

“Perjuangan dan penantian selama 11 tahun saya berhasil! Kanser saya hilang! Alhamdulillah Ya Allah. Terima kasih Ya Allah, kau telah mendengar doa kami. Tak dapat saya gambarkan perasaan gembira saya,” tulisnya.

Sementara itu, Elyana dilihat ada memuat naik perkongsian terbaru sebentar tadi sedang menjalani rawatan kimoterapinya yang kelima dan dilihat tersenyum lebar.

Terdahulu, Elyana mendedahkan dirinya menghidap kanser limfoma tahap empat pada tahun 2017 di pentas Gegar Vaganza.


Almy Nadia Selamat Bersalin Anak Keempat

Tahniah diucapkan kepada pasangan selebriti Datuk Fizz Fairuz dan Datin Almy Nadia yang selamat menimang cahaya mata keempat mereka.

Berkongsikan berita gembira itu di Instagram, Fizz berkongsikan Almy selamat bersalin pada jam 3.49 pagi tadi di sebuah pusat perubatan swasta ibu negara.

BACA: Fizz Fairuz, Almy Nadia Tak Setuju Vaksin Anak-Anak Bawah 12 Tahun

Berkongsi gambar bersama isteri dan anak keempatnya, Fizz meluahkan rasa syukur proses bersalin isterinya dipermudahkan serta mengucapkan terima kasih kepada mereka yang mendoakan. Bagaimanapun, Fizz tidak mendedahkan jantina anak keempatnya itu.

“Alhamdulilahhhh… isteri saya selamat bersalin pada pukul 3.49 pagi. Terima kasih kepada semua yang mendoakan. Amin, 4-0 keputusan sekarang hehe,” tulisnya.

Perkongsian Fizz itu mendapat pelbagai reaksi daripada rakan artis dan netizen yang tidak melepaskan peluang mengucapkan tahniah dan syukur proses bersalin semuanya selamat.

Tahun lalu, Almy atau nama penuhnya Almy Nadia Aminuddin Shah mengalami keguguran sebanyak dua kali dalam tempoh yang singkat sebelum dikurniakan bayi keempat berkenaan


Ramai Wanita Patah Hati Tengok IG Story Zul Ariffin Dengan Gadis Cantik

Baru-baru ini perkongsian pelakon Zul Ariffin yang memuat naik video di Insta Story bersama seorang gadis cantik membuatkan ramai netizen tertanya-tanya.

Menerusi video tersebut, gadis itu dilihat mesra dengan pelakon berbadan sasa itu serta memanggil Zul dengan panggilan sayang.

BACA: Sambut Hari Lahir Ke-35, Zul Ariffin Berazam Nak Tutup Kisah Lama

Hantaran itu dimuat naik semula oleh Zul yang diambil dari IG Story wanita berkenaan yang menggunakan akaun @sharleen_xo. Bagaimanapun, tidak dapat dipastikan identiti gadis cantik berkenaan.

Menerusi ruangan komen di TikTok Zul, rata-rata peminat wanita patah hati melihat video berkenaan. Namun ada yang mendoakan agar pelakon itu segera berkahwin.

Namun, ramai yang tertanya-tanya siapakah gadis bernama Sharleen itu dan apa hubungannya dengan Zul? Sama-sama kita nantikan jawapan daripada tuan badan sendiri.


Remy Ishak Akui Lebih Free, Relaks & Terbuka Lepas Kahwin

Sudah tiga bulan mendirikan rumah tangga, pelakon Remy Ishak mengakui kehidupannya kini lebih relaks (tenang) dan terbuka dalam banyak perkara.

Melihatkan beberapa video romantis bersama isteri tercinta, Ezza Yusoff, ada netizen beranggapan karakter Remy jauh berbeza ketika masih bujang.

BACA: Remy Ishak Pula Umum Tarik Diri Dari Anugerah Bintang Popular

“Ya ka lain, bagi saya sama saja. Cuma sekarang lebih ‘free’, relaks dan terbuka. Mungkin sebab faktor umur juga. Kadang bila sampai satu tahap umur rasa lebih matang, akan berasa semua perkara senang dan boleh urus.

“Macam dulu masa masih baru dalam dunia hiburan dan baru lagi dengan persekitaran kehidupan yang selalu diberi perhatian, banyak perkara kena jaga. Dari segi sikap, betulkah langkah ini, perlukah begini?

“Tapi, apa yang dilalui ini bukan sebab saya kahwin, tapi lebih kepada umur dan kematangan diri. Sudah sampai satu masa kita tahu langkah kita betul dan lebih tenang,” katanya.

Berkongsikan mengenai kehidupan alam rumah tangga, Remy berkata dia perlu bekerja lebih keras kerana tanggungjawab kini sudah berubah.

“Sekarang ini kerja kena lebih sebab dah tanggung orang. Dulu seorang diri, tapi sekarang sudah ada komitmen. Alhamdulillah, kami masih lagi berdua dan okey saja,” katanya.

Terdahulu, Remy selamat bernikah dengan bekas tunangnya, Ezza Yusof dengan sekali lafaz pada 21 Ogos lalu dalam satu majlis tertutup mengikut SOP ketat di Masjid Negara, Kuala Lumpur.


Da’i Syed Warnakan Rambut Perang Untuk Jadi Lebih Yakin

Ramai yang mempersoalkan penampilannya yang kini berambut perang, pendakwah muda, Da’i Syed Shah Iqmal berkata dia mahu tampil lebih yakin di khalayak ramai.

Syed berkata dia membuat keputusan untuk mengubah imejnya sejak tahun lalu selepas pelbagai musibah melanda dirinya. Jelasnya, dia mewarnakan rambut menggunakan inai.

“Saya akui mewarnakan rambut dengan menggunakan inai. Sebenarnya, saya buat ini ketika diri dilanda dengan segala musibah yang berlaku pada tahun lepas. Saya jadi tak yakin nak jumpa dengan orang.

“Bila saya perangkan rambut ini, ubah sikit imej dan penampilan, adalah rasa yakin sikit. Tak salah pun sebab saya pakai inai, bukan guna produk yang menghalang air atau yang menyukarkan saya untuk berwuduk atau mandi wajib,” katanya.

Dalam pada itu, Da’i Syed berkata dia tidak menolak kemungkinan akan mengubah lagi penampilannya kepada yang lebih bersesuaian di masa akan datang.

“Contohnya, mungkin saya akan potong rambut pendek jika saya sudah jodoh, siapa tahu bukan? Tapi tentang perkara ini, saya serah pada Allah SWT. Buat masa sekarang, apa yang saya boleh katakan, saya mahu fokus pada keluarga.

“Ramai saja yang tanya saya bila nak kahwin…Contohnya bila saya balik kampung. Tapi, tak apalah, saya mahu fokus pada keluarga dulu.

“Bukan klise…Memanglah saya ada hasrat nak juga kahwin satu hari nanti. InsyaAllah, kalau ada nanti saya beritahu,” katanya.


Uqasha, Kamal Bulan Madu Di Tanah Suci, Tunai Umrah Luah Rasa Syukur

Pasangan pelakon Uqasha Senrose dan Kamal Adli hari ini mengumumkan berita gembira bahawa mereka sudah pun selamat diijabkabulkan sebulan lalu iaitu pada 5 November 2021.

Tiada niat untuk merahsiakan majlis pernikahan, namun pasanan itu berkata mereka berbuat demikian kerana menghormati hak eksklusif pihak Astro.

Menerusi sidang media Walimatul Urus Kamal dan Uqasha petang tadi, aktres itu berkongsikan detik dimana dia terbuka hati menerima Kamal sebagai suami.

Uqasha berkata selepas membintangi drama bersiri Selepas Terlafaznya Akad, dia dalam proses mengenali hati budi Kamal dan ketika itu dia mengambil keputusan untuk menunaikan umrah.

Ketika di Tanah Suci, Uqasha memohon agar dikutkan jodoh andai benar Kamal Adli ditakdirkan untuk dirinya.

Uqasha berkata dia dan Kamal membuat keputusan untuk berbulan madu di Tanah Suci dengan menunaikan umrah sebagai tanda syukur doanya dimakbulkan Allah.


Sayang Fatima Melebihi Segalanya, Fazura Batal Hasrat Bercuti Luar Negara

Bimbang dengan varian baru Omicron yang lebih berbahaya dan cepat merebak, pelakon Nur Fazura membuat keputusan membatalkan hasratnya untuk membawa puteri kesayangannya Fatim Aisha bercuti ke luar negara.

Menerusi satu perkongsian di Instagram, Fazura memuat naik laporan berita tentang penyebaran virus Omicron. Ujarnya, demi keselamatan Fatima dia tidak akan bercuti mana-mana.

“Maaf Fatima. Nampaknya kita tak akan bercuti ke mana-mana dalam masa terdekat. Mommy sayangkan awak melebihi segalanya,” tulisnya.

Perkongsian Fazura itu turut mendapat perhatian Ketua Pengarah Kesihatan, Tan Sri Dr. Noor Hisham Abdullah yang meninggalkan emoji tanda bagus di ruangan komen.

Beberapa hari lalu, Malaysia merekodkan kes pertama varian dibimbangi (VOC), Omicron, membabitkan seorang pelajar yang mempunyai rekod perjalanan dari Afrika Selatan.


Kamal Adli, Uqasha Senrose Sudah Sebulan Bergelar Suami Isteri

Teka-teki perkahwinan pasangan selebriti Uqasha Senrose dan Kamal Adli akhirnya terjawab apabila mereka mengesahkan sudah pun selamat disatukan dalam satu majlis tertutup pada 5 November lalu.

Dalam majlis bertemakan taman itu, Kamal menyerahkan wang tunai RM22.50 sebagai mas kahwin. Uqasha menerima tujuh dulang hantaran berbalas tujuh daripada pihak lelaki.

A post shared by K A M A L X U Q A S H A (@kashalover.ka_us)

Difahamkan, majlis bahagia pasangan itu dihadiri hampir 100 tetamu yang terdiri daripada ahli keluarga dan kenalan rapat kedua-dua mempelai.

Pasangan mengenakan persalinan rekaan Shanell Harun untuk majlis akad nikah dan tampil dengan busana tradisional kain songket berona biru hasil rekaan pereka fesyen terkenal, Rizman Ruzaini.

Terdahulu, Kamal dan Uqasha mengikat tali pertunangan pada 4 April lalu sebelum merancang bagi mengadakan tiga majlis resepsi di sebuah pusat peranginan tanah tinggi terkenal.


Uqasha Senrose, Kamal Adli Nikah Sabtu Ini?

Sekian lama berteka-teki, nampaknya tarikh perkahwinan pasangan selebriti, Uqasha Senrose dan Kamal Adli kembali menjadi bualan ramai sejak beberapa hari lalu.

Rata-rata netizen mendakwa tarikh 11 Disember iaitu Sebtu ini bakal menjadi hari bahagia pasangan pelakon itu.

Malah, difahamkan malam ini juga pasangan itu bakal menjadi tetamu undangan program MeleTOP sekaligus membuatkan ramai peminat teruja untuk mendapat tahu lebih lanjut mengenai hari bahagia mereka.

Sementara itu, pereka fesyen popular Fizi Woo turut berkongsikan video memaparkan Uqasha melihat busana pengantinnya buat pertama kali.

Bagaimanapun setakat ini masih tiada pengesahan rasmi mengenai perkara itu daripada Uqasha mahupun Kamal. Adakah akan diumumkan malam ini? Sama-sama kita nantikan.

Mengikut perancangan asal, Kamal dan Uqasha sepatutnya melangsungkan majlis akad nikah dan tiga buah majlis resepsi di sebuah pusat peranginan tanah tinggi terkemuka.


“Mengarut DSV Bayar Gaji RM50,000, Nak Naik RM200 Pun Sampai Bergaduh”

Menerusi temubual bersama mStar, jutawan kosmetik Datuk Seri Vida mendedahkan pernah membayar gaji bekas pembantu peribadinya, Ahmad Iqbal Zulkifli sebanyak RM50,000 hingga RM100,000 sebulan.

Tampil membidas kenyataan Vida itu, Ahmad Iqbal berkata apa yang diberitahu oleh bekas majikannya itu adalah tidak benar dan hanya satu pembohongan semata-mata. Ujarnya gaji permulaan ketika dia bekerja hanya RM1,400 sahaja.

“Mengarutlah RM50,000! Saya dulu permulaan RM1,400 saja, nak naik RM200 pun sampai bergaduh nak kena buang kerja.

“Tahun ketiga barulah RM2000,00 lebih.Itupun saya berkerja dari Subuh sampai malam, gaji saya sama sahaja dengan staf lain, bahkan staf lain lebih tinggi..cuma siapa rajin dan kreatif buat sales mereka akan dapat setimpal dengan usaha.

“Tak baik berjanji dan buat macam tu! Nanti orang yang betul-betul mencari kerja berharap nak gaji sebanyak itu,” katanya.

Terdahulu, Vida memaklumkam dia menerima hampir 60 resume permohonan melalui emel tidak termasuk lebih 100 mesej peribadi (DM) diterima menerusi Instagram.

Vida berkata gaji RM10,000 yang ditawarkan bukan hanya sembang kosong, malah dia boleh memberikan lagi jika dapat melakukan tugasan dengan baik.


DSV Dedah Pernah Bayar Gaji Iqbal Zulkifli RM100,000 Sebulan

Umum mengetahui baru-baru ini jutawan kosmetik, Datuk Seri Vida memuat naik perkongsian mencari pembantu perbadi kacak dengan menawarkan gaji RM10,000.

Menurut Vida, setakat ini dia menerima hampir 60 resume permohonan melalui emel tidak termasuk lebih 100 mesej peribadi (DM) diterima menerusi Instagram.

“Ia menyukarkan pihak kami kerana kriteria handsome memang datang yang kacak-kacak sudah macam nak buat pencarian Hero Remaja pula. Helok-helok mukanya. Perangai tu tak tahu la. Tapi perfomance sebagai PA itu tak tahu macam mana lagi.

“Nak jadi pembantu peribadi saya perlu sentiasa bersedia dan berketrampilan kerana bakal menggantikan saya kadang-kadang saya tak sempat nak pergi mesyuarat, PA yang akan gantikan saya,” katanya.

Vida berkata gaji RM10,000 yang ditawarkan bukan hanya sembang kosong, malah dia boleh memberikan lagi jika dapat melakukan tugasan dengan baik. Malah, dia pernah membayar gaji bekas PA terdahulu iaitu Ahmad Iqbal kira-kira RM50,000 hingga RM100,000 setiap bulan.

“RM10,000 tu sebagai geli-geli je bab gaji tu you kena perform lebih dari itu you boleh dapat tau. Saya bukan ‘scam’, boleh dapat lebih daripada RM10,000… saya boleh beri RM50,000 tapi kenalah pandai buat kerja,” katanya.

Terdahulu, Vida menawarkan gaji sebanyak RM10,000 dan mencari lelaki bujang berusia 25 hingga 30 tahun sebagai pembantu peribadinya.


“Saya Tak Layak Terima Pujian” – Zizi Kirana

Dipuji tetap menjaga aurat walaupun sedang bercuti bersama suami di pantai, penyanyi Zizi Kirana rasa terharu namun mengakui tidak layak mendapat pujian mengunung daripada peminat.

Kata Zizi lagi, dia sendiri masih belajar untuk menjadi seorang muslim yang lebih baik. Ujarnya lagi, dia sangat menghargai doa-doa daripada orang ramai.

BACA: Pakai Stoking Dalam Air, Zizi Kirana Dipuji Tetap Jaga Aurat Ketika Bulan Madu

“Saya rasa macam tak layak terima pujian daripada orang ramai. Tetapi, saya sangat menghargai doa-doa yang dipanjatkan mereka. Doa saya juga buat semua yang sedang dalam usaha menjadi muslim yang lebih baik.

“Kita belajar sama-sama dan perlahan-lahan mencari reda Ilahi. Saya sebenarnya segan orang puji hanya kerana pakai stokin, berpakaian labuh pergi pantai. Pada masa sama, saya juga berasa sangat terharu ramai mendoakan kesejahteraan saya,” katanya.

Dalam pada itu, Zizi berkata selepas memuat naik video tersebut ramai peminat menghantar mesej peribadi meminta tips daripadanya untuk kekal istiqamah.

“Saya pun tak tahu nak respons macam mana. Apa yang saya boleh katakan, kita belajar sama-sama. Tak kisahlah perlahan-lahan atau lambat, yang penting kita terus berusaha nak jadi muslim yang lebih baik dari semalam,” katanya.


Isteri Pelik Jarang Post Foto Bersama, Daddycap Hanya Kongsi Jika Elis Berhijab

Tak sampai sebulan mendirikan rumah tangga, penyanyi rap Daddycap mengakui menerima banyak mesej dan komen daripada netizen supaya menegur isterinya, Farra Inalis supaya menutup aurat.

Menerusi satu perkongsian, Daddycap berkata dia sudah pun memberi teguran namun dia tidak akan memaksa isterinya. Ujarnya, dia mahu isterinya bertudung kerana Allah, bukan kerana dirinya mahupun netizen.

BACA: Tiada Lagi Nama Caprice, Mahu Dikenali Sebagai Daddycap Atau Ariz Ramli

“Saya tak nak paksa sebab saya pun ada banyak kelemahan. Saya tak nak dia berubah kerana saya mahupun netizen. Saya nak Elis berubah kerana Allah.

“Lately, cap bagi dia banyak contoh artis seperti zizi kirana, fazura, izara, untuk beri inspirasi pada Elis untuk berubah dan bakar semangat dia,” tulisnya.

Dalam pada itu, Daddycap turut memaklumkan isterinya pernah bertanya mengapa jarang memuat naik gambar mereka bersama di Instagram, katanya dia hanya akan berkongsikan gambar jika Elis berhijab.

“Baru semalam kita gaduh sikit sebab dia soal kenapa saya jarang post gambar dengan dia dekat IG, saya cakap saya hanya kongsikan gambar bersama jika dia berhijab,” katanya.

Tidak hanya bercakap kosong, menerusi perkongsian itu Cap turut memuat naik beberapa gambar isteri tercinta yang tampil manis bertudung.


Kongsi Gambar Berpakaian Mencolok Mata, Nabila Huda Dikecam

Selepas pelakon Nora Danish dikecam selepas memuat naik gambar dikatakan berpakaian sendat ketika melakukan aktiviti mendaki bukit, gambar percutian pelakon Nabila Huda turut menjadi perhatian ramai.

Menerusi satu perkongsian di Instagram, Nabila dilihat ada memuat naik gambar sedondon memakai busana berwarna putih sedang menikmati percutian pendek bersama temannya

BACA: Gantikan Awal Ashaari & Janna, Nabila Huda Pengacara Baru Melodi

Seperti sudah dijangka, penampilan Nabila itu menimbulkan rasa kurang senang netizen yang tampil menegur pengacara itu supaya menjaga aurat.

Meskipun ada yang meninggalkan komen berbaur sindiran, namun ada yang menitipkan doa agar pelakon itu diberikan petunjuk oleh Allah.


Daddycap Nak Jadi Ahli Parlimen, Ubah Politik Negara

Sebut saja nama Daddycap atau Ariz Ramli, pasti ramai tahu penyanyi rap itu sering tampil dengan pendapatnya mengenai isu yang berlaku di sekeliling.

Menerusi, temubual eksklusif bersama Kosmo! Ariz Ramli memaklumkan yang dia mempunyai impian yang cukup besar iaitu mahu menjadi ahli politik suatu hari nanti.

“Ya, insya-Allah tapi bukan sekarang. Mungkin 2030. Apa yang kita lalui selama ini terutamanya berkenaan permasalahan korupsi, misi kemanusiaan di Gaza, Palestin dan sebagainya, saya dah lihat banyak perkara tak munasabah.”

“Kalau saya berhenti sekarang, memang tidak akan pergi ke mana-mana. Kalau saya ada peluang masuk Parlimen Malaysia, bentang isu macam-macam, insya-Allah apa yang dibentangkan akan beri kesan kepada orang ramai terutama yang muda,” katanya.

Katanya lagi, apa yang dilakukannya adalah untuk memastikan Malaysia berada dalam keadaan lebih baik dan akan mula membuat perubahan dari dalam.

“Sejujurnya, saya buat semua ini untuk generasi muda negara ini. Untuk waris kita yang akan datang. Saya ada anak usia lima tahun dan saya nak pastikan dia membesar di tanah Malaysia yang lebih baik.”

“Cara terbaik untuk menggerakkan negara ke hadapan adalah dengan melibatkan diri dalam politik, masuk Parlimen dan mula buat perubahan di dalamnya,” katanya.

Dalam pada itu, Daddycap berkata dia menjadikan negara Indonesia sebagai contoh dalam urusan pentadbiran negara. Ujarnya lagi, negara ini memerlukan individu yang mempunyai visi untuk rakyat dan bukan hanya tahu berpolitik.

“Hal ini kerana, apa yang mereka buat hanyalah berpolitik dan fikir tentang periuk nasi sendiri. Tengok Indonesia yang sekarang dah jadi antara kuasa ekonomi terbesar dunia. Mereka letak orang muda iaitu pengasas Gojek, Nadiem Makarim sebagai Menteri Pendidikan. Ada juga situasi menarik lain berlaku di sana.”

“Dah sampai masa Malaysia ‘pasang’ orang dalam Parlimen yang mempunyai visi untuk rakyat. Orang yang kononnya paling mulia, pakai baju cantik-cantik tapi masih buat tahi sini sana, di mana logik semua itu,” katanya.


4 Tahun Tak Bertegur, Lan Solo & Rody Kristal Berbaik Selepas Terserempak Di Surau

Selepas hampir empat tahun tidak bertegur disebabkan perselisihan faham, hubungan penyanyi Lan Solo dan Rody Kristal kini kembali pulih.

Turut memuat naik foto bersama Rody di Instagram, Lan berkata mereka terserempak secara tidak sengaja di surau Pusat Konvensyen Antarabangsa Putrajaya (PICC) semalam.

BACA: Tersenarai 100 Top Young CEO 2021, Lan Solo Tak Sangka Bisnes Kedai Runcit Membuahkan Hasil

“Alhamdulillah…itu kejadian semalam sebenarnya, kami ada program bersama tetapi bukanlah satu stage. Rody jadi house band untuk GV, saya untuk program GV live plus.

“Masing-masing ke surau kerana nak kejar waktu Maghrib, sebab semua program mereka hold dan sambung semula lepas Maghrib. Saya tak tahu Rody ada di situ, dia pin mungkin tak tahu saya ada.

“Tiba-tiba ada orang cuit bahu saya waktu nak keluar dari surau, dia (rody) kata eh Lan! Saya balas, eh Rody! Itulah benda pertama yang kami cakap,” katanya.

Meluahkan rasa syukur doanya akhirnya dimakbulkan, bagaimanapun Lan berkata mereka berdua tidak dapat berborak lama kerana masing-masing ada tugasan perlu dilakukan pada malam itu.

“Saya rasa gembira dan penuh kesyukuran sebab benda ini berlaku tanpa sebarang perancangan dan ditemukan ditempat yang baik, kami dah lama tak bercakap sejak tahun 2017.

“Masalah saya dan Rody berlaku sebelum dia berkahwin lagi, jadi bila berjumpa tu sempat bertanya khbar tentang keluarga, mak dan ayah dia sahaja. InshaAllah, kalau tiada aral melintang, kami akan cuba untuk adakan pertemuan yang lebih lama sedikit,”

“Cuma saya harap tiada campur tangan dari pihak luar yang akan mengeruhkan kembali keadaan yang dan sedia keruh sebelum ini,” katanya.

Terdahulu, Lan dan Rody pernah berselisih faham sehingga membuatkan Lan meninggalkan Kristal seleaps 18 tahun bersama kumpulan itu.


Untung Jadi Penjawat Awam, RM700 Bantuan Khas Diberi Dalam Bajet 2022

Sekejapnya masa berlalu! Eh anda perasan tak tahun depan dah 2022. Bila dah sebut pasal tahun baru ni, teringat terus pada Bajet 2022. Hehe.

Menteri Kewangan, Tengku Zafrul pernah berkata fokus Bajet 2022 pada tahun hadapan adalah lebih mencabar dengan fokus utamanya untuk memulihkan ekonomi negara yang ‘tertangguh’ pada 2021.

Ia ekoran situasi penularan Covid-19 yang terus kritikal sejak pembentangan Belanjawan 2021 setahun lalu. Tapi Alhamdulilah, sekarang ini keadaan lebih terkawal. Kita pun dah boleh terima hakikat yang perlu hidup dengan virus ini.

Dalam Fokus 3: Dalam ekonomi Yang Makmur dan Mampan, penjawat awam antara yang menerima habuan seperti yang diumumkan Menteri Kewangan kita dalam Bajet 2022 yang lalu. Wah, betul happy lah penjawat awam nanti yer.

Bantuan khas kewangan ini diberikan kepada 1.3 juta penjawat awam Gred 56 dan ke bawah membabitkan bayaran sebanyak RM700 manakala 1 juta pesara pula diberikan sebanyak RM350 yakni jumlah keseluruhannya sebanyak RM1.3 bilion. Wow!

Selain itu, elaun penugasan Sukarelawan Simpanan Polis turut dinaikkan daripada RM7.80 kepada RM9.80 sejam selain penambahan jumlah kadar bayaran insentif pengawasan banduan daripada RM150 kepada RM200 sebulan, yang turut dipanjangkan kepada pegawai kader di penjara.

Apa lagi yang ada dalam Fokus ketiga ini gais? Selain penjawat awam yang mendapat bantuan khas tersebut, ada lagi yang lain tau.

Antaranya, RM450 juta dip[eruntukkan kepada pelbagai kementerian untuk melaksanakan beberapa inisiatif seperti projek pemuliharaan alam; memperkasa penglibatan komuniti tempatan, veteran tentera dan Orang Asli; bantuan bagi kos operasi zoo; geran sokongan bagi menyokong peranan World Wildlife.

Selain itu, Sukuk Kelestarian sehingga RM10 bilion juga disalurkan kepada projek sosial atau mesra alam yang layak.

Peruntukan khusus berjumlah RM260 juta iaitu RM20 juta bagi setiap negeri, akan disediakan bagi memberi tumpuan kepada projek berkaitan jaminan makanan, pelancongan serta pemeliharaan dan pemuliharaan alam sekitar.

Sabah dan Sarawak masing-masing akan menerima peruntukkan RM5.2 bilion dan RM4.6 bilion untuk melaksanakan projek infrastruktur air, elektrik, dan jalan raya, serta kemudahan pendidikan dan kesihatan. Wah, lega betul la dorang yer.

RM700 juta juga diperuntukkan untuk meneruskan usaha ketersambungan digital di 47 kawasan perindustrian dan 630 buah sekolah terutamanya di luar bandar.

Kerajaan akan meluaskan perkhidmatan klinik bergerak oleh Hospital Pengajar Universiti, 20 buah kaunter bergerak JPJ khusus untuk manfaat penduduk pedalaman serta 100 kiosk dengan fasiliti lengkap komputer akan disediakan di UTC.

Kena sangat lah kan dengan matlamat Bajet 2022 yang kekal dengan tiga fokus induk iaitu rakyat yang sejahtera, perniagaan yang berdaya tahan dan ekonomi yang makmur dan mampan. Moga Bajet 2022 ini dapat beri manfaat kepada kita semua.


Hans Isaac Dah Tak Nak Jadi Pelakon, Penerbit Atau Pengarah

Bekas pelakon dan penerbit, Datuk Hans Isaac, memberitahu dia sudah melepaskan keinginan untuk terus bergiat aktif di dalam industri filem mahupun drama.

Hans berkata keputusan itu dibuat kerana dia sudah tidak berminat serta tidak nampak masa depannya sebagai pelakon, penerbit mahupun pengarah.

“Tidak. Sudah tiada minat terhadap itu. Industri kita dimonopoli pihak-pihak tertentu. Saya sudah tidak nampak masa depan di sini. Semudah itu. Jadi saya pilih untuk tidak melakukannya lagi. Saya telah memilih jalan yang lain, sebagai usahawan,” katanya.

Dalam pada itu, Hans berkata tidak semua penggiat seni menikmati kesenangan hidup dimana hanya segelintir sahaja mempunyai masa depan terjadi dan sejumlah besar akan terus hidup susah.

“Setiap industri ada rancangan dan jaminan ketika penggiatnya bersara pada umur-umur tertentu. Untuk pemain industri kreatif, itu tidak berlaku. Daripada 1,000 orang, mungkin 50 sahaja yang dapat menikmati kelebihan itu. Yang selebihnya akan terus susah sepanjang hidup mereka.

“Oleh itu, tiada gunanya kita mengejar sesuatu yang tidak menjanjikan kestabilan hidup lebih-lebih lagi selepas kita bersara nanti,” katanya.


Dulu Nak Kahwin Atas Kapal, Sekarang Uyaina Arshad Nak Majlis ‘Simple’ Je

Melihatkan ramai selebriti sudah menamatkan zaman bujang, peminat menantikan pasangan selebriti Uyaina Arshad dan Raja Syahiran pula untuk mendirikan rumah tangga.

Uyaina berkata dia sudah melakukan beberapa persiapan menjelang hari bahagianya itu namun masih belum mempunyai tarikh muktamad untuk melangsungkan perkahwinan.

BACA: “Saya Pernah Diminta Berlakon ‘Minum’ Di Kelab Malam Sebab Tak Popular”

“Saya happy bila tengok ramai kawan dah dirikan rumah tangga mungkin sebab dah tangguh kerana lockdown dan PKP… begitu juga kami sedang menuju ke arah menghalalkan hubungan.

“Persiapan itu ada, lagi-lagi pula ia melibatkan keluarga dan mereka tahu kita sedang berkawan tapi tarikh spesifik masih lagi pilih-pilih sebab kami nak tengok situasi semasa dulu.

“InsyaAllah nanti dah tentu tarikh dan ada perancangan barulah kita akan beritahu sebab sekarang ini kita perlu mengambil kira beberapa faktor,” katanya.

Ditanya mengenai perancangan majlis perkahwinannya, Uyaina berkata jika dulu dia mahu adakan majlis di atas kapal, namun kini cukup sekadar majlis ringkas sahaja.

“Kalau dulu orang tanya apa wedding idaman, saya kata mahu kahwin atas kapal… benda-benda yang extravagant tapi bila dah semakin matang ni rasa nak simple sahaja, intimate.

“Saya tak mahu terlalu bermajlis… cukup yang ringkas sahaja, lagi pula sekarang dalam pandemik kena mengambil kira beberapa faktor dan sebagainya.

“Risau juga dalam keadaan sekarang ni kes Covid-19 masih tinggi, kita tak tahu lagi macam mana… apa-apa berita baik nanti pasti saya akan kongsikan,” katanya.


Haqiem Rusli Tak Izin Isteri Jadi Penyanyi

Selepas mendirikan rumah tangga, penyanyi Haqiem Rusli dan isterinya Anis Sofea sering menjadi perhatian ramai apatah lagi pasangan itu membuat keputusan untuk mendirikan rumah tangga di usia muda.

Haqiem mendedahkan syarikat rakaman, FMC Music mahu mengambil isterinya untuk dijadikan penyanyi. Bagaimanapun, Haqiem tidak bersetuju dan biarlah hanya dia seorang sahaja berkecimpung dalam dunia muzik.

BACA: Belum Sedia Timang Anak, Haqiem Rusli Masih Buat ‘Research’ Jadi Suami Baik

“Sofea boleh menyanyi, suaranya sedap seperti penyanyi Indonesia yang mempunyai ‘tone’ suara yang baik. Namun, biarlah saya seorang sahaja bergelar anak seni, lagipun, saya mahu isteri fokus pada perniagaan kami, SanThai Village sebab mahu buka francais kedua dan seterusnya.

“Lagipun, Sofea tidak biasa dengan dunia hiburan, jadi biarlah dia fokus dengan perniagaan. Kalau nak cakap soal cemburu, sebagai suaminya tentulah saya cemburu, sebab itulah lumrah. Tetapi, cemburu saya tidaklah keterlaluan,” katanya.

Dalam pada itu, Haqiem berkata dia tidak mempunyai masalah dan mengakui gembira apabila isterinya itu mendapat perhatian ramai.

“Buat masa ini, saya gembira apabila Sofea mendapat perhatian. Bukan mahu berbangga pengikutnya dalam laman sosial naik, namun, saya gembira apabila sesuatu perkara boleh membuatkan isteri gembira.

“Seperti anda juga gembira apabila jumlah pengikut naik. Namun, saya tidak menafikan Sofea malu dan gementar berhadapan dengan wartawan, tetapi saya banyak memberikan nasihat. Kini, Sofea sedang belajar menerima perhatian dari orang ramai,” katanya.

Terdahulu, Haqiem Rusli, 23, selamat mendirikan rumah tangga dengan gadis pilihan hati Wan Anis Sofea Wan Zamzuri, 19 di Masjid Raja Haji Fi Sabilillah Cyberjaya.


“Semoga Allah Beri Balasan Setimpal Terhadap Orang Berniat jahat” – Suami Nora

Baru sahaja mengumumkan perkahwinan kali kedua, timbul dakwaan mengatakan penyanyi Datuk Nora Ariffin dan suaminya Dr Rushdi Ramli sudah pun berkahwin sejak dua tahun lalu.

Lebih mengejutkan, tular paparan mesej dimana individu itu turut mendakwa Nora meminta suaminya itu menceraikan isteri pertamanya dengan hanya menggunakan kertas dan pen.

Tampil mengulas mengenai dakwaan tersebut, Dr Rushdi menyigatkan segala tuduhan yang dilemparkan itu adalah satu fitnah yang berniat jahat.

“Saya Rushi Ramli secara jujur dan seikhlas hati ingin menjelaskan bahawa segala kenyataan-kenyataan yang diviralkan (tular) pada saat ini bertujuan untuk mencemarkan nama baik perkahwinan antara saya dengan Nora. Ia adalah satu fitnah yang berniat jahat dan buruk.

“Allahu Akbar, semoga Allah SWT memberikan balasan yang setimpal terhadap individu-individu yang berniat jahat terhadap kami dan perkahwinan kami,” katanya.

Terdahulu tular dakwaan Nora dikatakan menyembunyikan tarikh sebenar pernikahannya dengan Pensyarah Kanan, Jabatan Fiqh & Usul, Universiti Malaya itu.

Bagaimanapun, tidak dapat dipastikan status suami Nora itu sama ada sudah mempunyai isteri ataupun seorang duda.

Jumaat lalu, Nora memaklumkan selamat mendirikan rumah tangga dengan kawan baik arwah suaminya, Allahyarham Johan Nawawi.


Pakai Stoking Dalam Air, Zizi Kirana Dipuji Tetap Jaga Aurat Ketika Bulan Madu

Selepas hampir dua bulan mendirikan rumah tangga, pasangan selebriti Yusuf Bahrin dan Zizi Kirana kini sedang menikmati percutian pra-bulan madu mereka di Semporna, Sabah.

Menerusi satu perkongsian di Instagram, Zizi dilihat tidak lokek memuat naik video memaparkan momen romantis mereka buat pera peminat.

BACA: Sebulan Bergelar Isteri, Zizi Kirana Seronok Sediakan Bekal Untuk Suami

“Pre-honeymoon with my lovely wife @zizi_kirana. Banyak lagi pulau yang tak sempat nak pergi sebab tak cukup masa kena balik sebab kerja. Insyaa Allah Next trip , Pulau Mabul,” tulisnya.

Namun, lebih menjadi perhatian penampilan Zizi yang tetap tampil sopan meskipun melakukan aktiviti di pantai. Malah, ramai memuji Zizi yang mengenakan stoking kaki ketika berjalan di pantai.

Rata-rata netizen mengakui suka melihat perubahan dan penghijrahan Zizi selepas mendirikan rumah tangga serta memuji Yusuf kerana pandai mendidik isteri. Malah, netizen turut mendoakan agar rumah tangga yang dibina kekal bahagia hingga ke syurga.

Yusuf dan Zizi mendirikan rumah tangga pada 19 September lalu selepas dua bulan berkenalan ketika bersama-sama terlibat dalam program All Together Now Malaysia.